cyanic-selkie/wikianc huggingface dataset:
ഒക്യുലർ ഹൈപ്പർ‌ടെൻഷൻ
ഒപ്റ്റിക് നാഡി കേടുപാടുകളോ വിഷ്വൽ ഫീൽഡ് നഷ്ടമോ ഇല്ലാതെ കണ്ണിനുള്ളിലെ ദ്രാവക മർദ്ദം (ഇൻട്രാഒക്യുലർ മർദ്ദം) ഉയർന്നിരിക്കുന്ന അവസ്ഥ ആണ് ഒക്യുലർ ഹൈപ്പർ‌ടെൻഷൻ എന്ന് അറിയപ്പെടുന്നത്. ഉയർന്ന നേത്ര മർദ്ദത്തോടൊപ്പം ഒപ്റ്റിക് നാഡി കേടുപാടുകളോ വിഷ്വൽ ഫീൽഡ് നഷ്ടമോ കൂടി വരുന്നത് ആണ് ഗ്ലോക്കോമ എന്ന അസുഖത്തിന് കാരണം.
ഇൻട്രാഒക്യുലർ മർദ്ദത്തിന്റെ സാധാരണ പരിധി 10 എംഎംഎച്ച്ജിക്കും 21 എംഎംഎച്ച്ജിക്കും ഇടയിലാണ്. ഗ്ലോക്കോമയ്ക്കുള്ള ഒരു പ്രധാന അപകട ഘടകമാണ് കൂടിയ ഇൻട്രാക്യുലർ മർദ്ദം. ടോപ്പിക്കൽ ഒക്കുലർ ഹൈപ്പോടെൻസിവ് മരുന്നുകൾ, പ്രൈമറി ഓപ്പൺ ആംഗിൾ ഗ്ലോക്കോമ ഉണ്ടാകുന്നതും വർദ്ധിക്കുന്നതും തടയുന്നുവെന്ന് ഒരു പഠനം കണ്ടെത്തിയിട്ടുണ്ട്. അതനുസരിച്ച്, 21 എംഎംഎച്ച്ജിയേക്കാൾ കൂടുതലുള്ള ഇൻട്രാഒക്യുലർ മർദ്ദമുള്ള വ്യക്തികൾക്ക് ഗ്ലോക്കോമക്കുള്ള മറ്റ് അപകട സാധ്യതകളുണ്ടെങ്കിൽ, ഗ്ലോക്കോമ വന്ന് കാഴ്ച നഷ്ടപ്പെടാതിരിക്കാനുള്ള ശ്രമം എന്ന നിലയിലാണ് അവരെ ചികിൽസിക്കേണ്ടത്.
പാത്തോഫിസിയോളജി
സിലിയറി ബോഡിയിലൂടെ കണ്ണിലേക്ക് പ്രവേശിക്കുന്ന അക്വസ് ദ്രാവകത്തിന്റെ അളവും, ട്രബെക്കുലാർ മെഷ്വർക്ക് വഴി കണ്ണിൽ നിന്ന് പുറത്തേക്ക് ഒഴുകുന്ന ദ്രാവകത്തിന്റെ അളവും തമ്മിലുള്ള സന്തുലിതാവസ്ഥയാണ് കണ്ണിനുള്ളിലെ മർദ്ദം നിലനിർത്തുന്നത്.
രോഗനിർണയം
ഒക്കുലാർ ടോണോമെട്രിയും ഗ്ലോക്കോമ വിലയിരുത്തലും ഉപയോഗിച്ചാണ് രോഗനിർണയം നടത്തുന്നത്. ഗ്ലോക്കോയുമായി ബന്ധപ്പെട്ട മറ്റ് മാറ്റങ്ങളില്ലാത്ത (ഒപ്റ്റിക് ഡിസ്കിലോ വിഷ്വൽ ഫീൽഡിലോ) വർദ്ധിച്ച ഇൻട്രാഒകുലർ മർദ്ദം, ഒക്കുലാർ ഹൈപ്പർ‌ടെൻഷനായി കണക്കാക്കപ്പെടുന്നു.
ചികിത്സ
ഒക്യുലർ ഹൈപ്പർടെൻഷൻ മരുന്നുകൾ അല്ലെങ്കിൽ ലേസർ ഉപയോഗിച്ച് ആണ് ചികിത്സിക്കുന്നത്. അക്വസ് ഹ്യൂമർ ഉൽപ്പാദനം കുറക്കുന്നതിലൂടെയൊ, അക്വസിന്റെ പുറത്തേക്കുള്ള ഒഴുക്ക് വർദ്ധിപ്പിക്കുന്നതിലൂടെയൊ ഇൻട്രാഒക്യുലർ മർദ്ദം കുറയ്ക്കുന്ന മരുന്നുകൾ ലഭ്യമാണ്. ലേസർ ട്രാബെകുലോപ്ലാസ്റ്റി വഴിയും ഒഴുക്ക് വർദ്ധിപ്പിക്കാൻ സാധിക്കും. കന്നബിസ് സറ്റൈവയിലും കന്നബിസ് ഇൻഡിക്കയിലും (മരിജുവാന) കാണപ്പെടുന്ന കന്നാബിനോയിഡുകൾ, ഏകദേശം 50% വരെ ഇൻട്രാഒക്യുലർ മർദ്ദം, നാലോ അഞ്ചോ മണിക്കൂർ നേരത്തേക്ക് കുറയ്ക്കുന്നതായി തെളിഞ്ഞിട്ടുണ്ട്. എന്നാൽ ഫലത്തിന്റെ ദൈർഘ്യം, കാര്യമായ പാർശ്വഫലങ്ങൾ, ഫലപ്രാപ്തി തെളിയിക്കുന്ന ഗവേഷണത്തിന്റെ അഭാവം എന്നിവ കാരണം അമേരിക്കൻ ഗ്ലോക്കോമ സൊസൈറ്റി 2009 ൽ ഗ്ലോക്കോമയ്ക്കുള്ള ചികിത്സയായി മരിജുവാന ഉപയോഗിക്കുന്നതിനെക്കുറിച്ച് ഒരു പൊസിഷൻ സ്റ്റേറ്റ്മെന്റ് ഇറക്കിയിരുന്നു.
പുറം കണ്ണികൾ
വർഗ്ഗം:ഗ്ലോക്കോമ വർഗ്ഗം:കണ്ണ്
തൊളിക്കുഴി
കൊല്ലം ജില്ലയിലെ പഴയകുന്നുമ്മേൽ ഗ്രാമപഞ്ചായത്തിൽ സ്ഥിതിചെയ്യുന്ന ഒരു ഗ്രാമമാണ് തൊളിക്കുഴി.
പഴയകുന്നുമ്മേൽ ഗ്രാഞ്ചായത്ത് തിരുവനന്തപുരം ജല്ലയിലാണ്. കൊല്ലം ജില്ലയിലല്ല. തൊളിക്കുഴി തിരുവനന്തപുരം ജില്ലയാണ്
പ്രധാന സ്ഥാപനങ്ങൾ
വർഗ്ഗം:കൊല്ലം ജില്ലയിലെ ഗ്രാമങ്ങൾ
ജഗദംബ നേപ്പാളി ധർമ്മശാല
വാരാണസിയിലെ ഒരു നേപ്പാളി ധർമ്മശാലയാണ് ജഗദംബ നേപ്പാളി ധർമ്മശാല (जगदम्बा नेपाली धर्मशाला). ലെഫ്റ്റനന്റ് ജനറൽ മദൻ ഷംഷേർ ജംഗ് ബഹാദൂർ റാണയുടെ ഭാര്യ റാണി ജഗദംബ കുമാരി ദേവിയുടെ ഏക സംഭാവനയോടെ 1960-ൽ സ്ഥാപിതമായ ജഡംബ നേപ്പാളി ധർമ്മശാല കുറഞ്ഞ ചെലവിൽ അടിസ്ഥാന താമസസൗകര്യം ഒരുക്കുന്നു. വാരണാസി ആസ്ഥാനയാമി പ്രവർത്തിക്കുന്ന നേപ്പാൾ കുടിയേറ്റക്കാരുടെ കൂട്ടായ്മയായ വിദ്യ ധർമ്മ പ്രചാരിണി നേപ്പാളാണ് ഇപ്പോൾ ഇത് നടത്തുന്നത്.
ചരിത്രം
ഒരു പ്രധാന ഹിന്ദു തീർത്ഥാടന നഗരമെന്ന നിലയിൽ, നേപ്പാളീസ് ഹിന്ദുക്കളുടെ ഏറ്റവും പ്രശസ്‌തമായ ആകർഷണങ്ങളിലൊന്നാണ് വാരാണസി. ലെഫ്റ്റനന്റ് ജനറൽ മദൻ ഷംഷേരിന്റെ ഭാര്യയും മഹാരാജ പ്രധാനമന്ത്രി ചന്ദ്ര ഷംഷേർ ജംഗ് ബഹാദൂർ റാണയുടെ മരുമകളുമായ റാണി ജഗദംബ കുമാരി ദേവിയാണ് നേപ്പാളിലെ തീർത്ഥാടകരെയും യാത്രക്കാരെയും സുരക്ഷിതമായും വിലകുറഞ്ഞും സഹായിക്കുന്നതിനായി ഈ നേപ്പാളി ധർമ്മശാല സ്ഥാപിച്ചത്.
നേപ്പാള പുസ്ത​കശാല
പ്രാദേശികമായി നേപ്പാള പുസ്തകശാല ​എന്നറിയപ്പെടുന്ന ഒരു ചെറിയ പുസ്തകശാലയും ധർമ്മശാലയിൽ സ്ഥാപിച്ചു. മതഗ്രന്ഥങ്ങളുടെയും നേപ്പാളി, ഹിന്ദി, സംസ്കൃത സാഹിത്യങ്ങളുടെയും സമകാലിക പത്രങ്ങളുടെയും മാസികകളുടെയും വിപുലമായ ശേഖരം ലൈബ്രറിയിലുണ്ട്.
രാമേശ്വരത്ത് ജഗദംബ നേപ്പാളി ധർമ്മശാല
റാണി ജഗദംബ കുമാരി ദേവി 1959-ൽ തമിഴ്‌നാട്ടിലെ രാമേശ്വരത്ത് ധർമ്മശാല നേപ്പാൾ റിട്ടയർമെന്റ് ഹോം സ്ഥാപിച്ചു. നിലവിൽ കെയർടേക്കറും കുടുംബവും ധർമ്മശാല ഏറ്റെടുക്കുകയും ജെഗതാംബകുമാരി ദേവിയുടെ ആഗ്രഹത്തിന് വിരുദ്ധമായി അത് അവരുടെ വ്യക്തിപരമായ ഉപയോഗത്തിനായി ഉപയോഗിക്കുകയും ചെയ്യുന്നു.
അവലംബം
വർഗ്ഗം:ഉത്തർപ്രദേശ്
ഗെയ്ൻ ഓഫ് ഫങ്ഷൺ (ജനിതക എൻജിനിയറിംഗ്)
ഗെയ്ൻ ഓഫ് ഫങ്ഷൺ (GOF) അഥവാ കഴിവു നേടൽ  എന്നത്,  ഒരു ജീവിക്ക് ഒരു പുതിയ കഴിവ്  നൽകാനോ അഥവാ അതിൻറെ  ഒരു പ്രത്യേക സ്വഭാവവിശേഷത്തെ കൂടുതൽ ശക്തമാക്കാനോ  അതിൻറെ ജനിതകഘടനയിൽ ശാസ്ത്രജ്ഞർ മനഃപൂർവം വരുത്തുന്ന ഉൽപരിവർത്തനങ്ങളെ  സൂചിപ്പിക്കുന്നു. എന്നാൽ നിരുപദ്രവകാരികളായ മൈക്രോബുകളെ രോഗകാരകങ്ങളാക്കാനും, അവയുടെ സാംക്രമികശേഷി  വർദ്ധിപ്പിക്കാനുമുള്ള     ജനിതകഗവേഷണമേഖലയെയാണ്  ഈയിടെയായി  ഗെയിൻ ഓഫ് ഫങ്ഷൺ (കഴിവു നേടൽ) എന്ന പദപ്രയോഗം  കൊണ്ടുദ്ദേശിക്കുന്നത്,. ഈ ഗവേഷണമേഖലയെക്കുറിച്ച് അനുകൂലവും പ്രതികൂലവുമായ അഭിപ്രായങ്ങളുണ്ട്, , , ,
പശ്ചാത്തലം
1970-കളിൽ ജനിതക എൻജനിയറിംഗ് സാധ്യമാണെന്ന്  ശാസ്ത്രജ്ഞർ തെളിയിച്ചു. ഇത്തരം ഗവേഷണങ്ങളുടെ ഗുണദോഷവശങ്ങളെപ്പറ്റി ശാസ്ത്രസമൂഹം വിശദമായ ചർച നടത്തുകയും മനുഷ്യരാശിക്ക്  ദോഷകരമാകാത്തവിധം ഗവേഷണങ്ങൾ നടത്താനുള്ള മാർഗനിർദ്ദേശങ്ങൾ  തീരുമാനിച്ചുറപ്പിക്കുകയും ചെയ്തു. ഈ മാർഗരേഖ അസിലോമർ 1975 എന്ന പേരിലറിയപ്പെടുന്നു. 2001-ലെ ഭീകരാക്രമണത്തിനുശേഷം, ശത്രുരാജ്യങ്ങൾ ജനിതക ഗവേഷണങ്ങളിലൂടെ   ജൈവായുധങ്ങൾക്ക്  രൂപം നൽകിയേക്കാമെന്ന ആശങ്ക  അമേരിക്കൻ ഭരണാധികാരികളിൽ വേരൂന്നിത്തുടങ്ങിയിരുന്നു,. മനുഷ്യവംശത്തിന് ഗുണകരവും ദോഷകരവുമായി ഭവിച്ചേക്കാവുന്ന ദ്വന്ദസ്വഭാവമുള്ള   ഗവേഷണ പദ്ധതികൾക്ക്  (Dual Use Research ) അമേരിക്കൻ ഗവണ്മെൻറ്  ഉപാധികളോടെയാണെങ്കിലും ധനസഹായം നൽകുന്നുണ്ട്. ഇത്തരം ഗവേഷണ പദ്ധതികൾ  ജൈവശാസ്ത്രമേഖലയിലാണെങ്കിൽ  അവക്ക്  ആശങ്കാവഹം എന്ന വിശേഷണം(Dual Use  Research of Concern ) കൂടി നൽകപ്പെടുന്നു. DURC എന്ന ചുരുക്കപ്പേരിലറിയപ്പെടുന്ന ദ്വന്ദോപയോഗ ഗവേഷണ പദ്ധതിയുടെ ഉപവിഭാഗമാണ് കഴിവു നേടൽ അഥവാ ഗെയിൻ ഓഫ് ഫങ്ഷൺ റിസേർച്.
ജലദോഷത്തിനു കാരണമായ വൈറസുകളെ തിരിച്ചറിഞ്ഞത് 1965-ലാണ്. കൊറോണ വൈറസുകൾ എന്ന് പേരിലറിയപ്പെട്ട ഇവ വലിയ ഉപദ്രവകാരികളല്ലെന്നായിരുന്നു  ആദ്യകാലത്തെ നിഗമനങ്ങൾ. എന്നാൽ 1918- ൽ തുടങ്ങി രണ്ടിലധികം കൊല്ലക്കാലം ആഗോളതളത്തിൽ പടർന്നുപിടിച്ച അത്യന്തം ആപൽക്കരമായിരുന്ന സ്പാനിഷ് ഫ്ലൂവിനും  2002-ൽ  ചൈനയിലാരംഭിച്ച് മറ്റു പല രാജ്യങ്ങളിലേക്കും പടർന്നു പിടിച്ച സാർസ്   രോഗത്തിനും കാരണമായത്  കൊറോണ വർഗത്തിൽപെട്ട വൈറസായിരുന്നു എന്നത്  ശാസ്ത്രഗവേഷകർ ശ്രദ്ധിച്ചു, ,. നിരുപദ്രവകാരികളായ വൈറസുകൾ  ഉൽപരിവർത്തനം  എന്ന്  അറിയപ്പെടുന്ന  ജനിതകമാറ്റങ്ങളിലൂടെ  അത്യന്തം അപകടകാരികളായ രോഗകാരകങ്ങൾ  ആയിത്തീർന്നേക്കാം. , ഇവ ജൈവായുധങ്ങളായി പ്രയോഗിക്കപ്പെടാം എന്ന  ആശങ്കയും നിലവിലുണ്ടായിരുന്നു. ഇത്തരം ജനിതകമാറ്റങ്ങൾ   ഏതൊക്കെയാണ്, എങ്ങിനെയാണ്  അവ ഉരുത്തിരിയുന്നത്  എന്നൊക്കെയുള്ള  വിവരങ്ങൾ  മുൻകൂട്ടി  അറിയാനായാൽ  അതിനു തക്ക പ്രതിവിധികൾ എളുപ്പത്തിൽ കണ്ടെത്താനാവും എന്ന  ആശയമാണ്  ഗെയിൻ ഓഫ് ഫങ്ഷൺ  എന്ന ഗവേഷണ മേഖലക്ക് തുടക്കമിട്ടത്. ഈ അടിസ്ഥാനത്തിലാണ് പക്ഷികളിൽ മാത്രം കണ്ടു വരുന്ന  H5N1 പോലുള്ള  പക്ഷിപ്പനി  വൈറസുകൾ ഉൽപരിവർത്തനത്തിലൂടെ  ആപൽകരമായിത്തീർന്നേക്കാവുന്നവ   (Potential Pandemic Pathogens :PPP)  എന്ന നിലയിൽ ഗവേഷണത്തിന് വിധേയമാക്കപ്പെട്ടത്, ,.
പ്രേരകങ്ങൾ
2002-ൽ പൊട്ടിപ്പുറപ്പെട്ട സാർസ്  എണ്ണായിരത്തോളം പേരെ ബാധിച്ചു,  മരണനിരക്ക്  പതിനൊന്നു ശതമാനമായിരുന്നു. 2012-ൽ, ഇതേ വൈറസിൻറെ മറ്റൊരു വകഭേദം കാരണം  മധ്യപൂർവദേശത്ത് പടർന്ന മെർസ്, കൂടുതൽ മാരകമായിരുന്നു. അതിനാൽ തുടക്കത്തിൽ  അമേരിക്കൻ ലാബറട്ടറികളിൽ  DURCയുടെ ഉപവിഭാഗമായി ആരംഭിച്ച  ഗെയിൻ ഓഫ് ഫങ്ഷൺ ഗവേഷണങ്ങൾക്ക്  ഏറെ എതിർപുകൾ നേരിടേണ്ടി വന്നെങ്കിലും  കടുത്ത നിബന്ധനകളോടെ  യു.എസ്. ഗവണ്മെൻറ്    അനുമതി നൽകി.
ലക്ഷ്യങ്ങൾ, ന്യായീകരണങ്ങൾ
പക്ഷിമൃഗാദികളിൽ നിന്ന് മനുഷ്യരിലേക്കു  പടർന്ന്  മനുഷ്യരാശിക്കു  മൊത്തം ആപൽകരമായിത്തീർന്നേക്കാവുന്ന  രോഗകാരകങ്ങളെ (Potential Pandemic Pathogens) മുൻകൂട്ടി കണ്ടറിഞ്ഞ്  അവയെ നേരിടാനുള്ള പ്രതിവിധികൾ കണ്ടെത്തുക  എന്നതാണ്  പദ്ധതിയുടെ  പ്രഖ്യാപിതലക്ഷ്യം. രോഗകാരികളായ വൈറസുകൾക്കെതിരായി വാക്സിൻ നിർമിച്ചെടുക്കാൻ പലപ്പോഴും പതിറ്റാണ്ടുകളോളം വേണ്ടി വരും. അതിനകം വൈറസ് വ്യാപകമായ മരണത്തിന് ഇടയാക്കിയിട്ടുണ്ടാവാം. 1918-ൽ തുടങ്ങി 1920 വരെ   ആഗോളതലത്തിൽ    വ്യാപകമായ മരണം വരുത്തിവെച്ച സ്പാനിഷ് ഫ്ലൂവിന്  കാരണമായത്     H1N1എന്ന ഇൻഫ്ലൂവൻസാ വൈറസിൻറെ വകഭേദം ആയിരുന്നു. ഇത്തരമൊരവസ്ഥ ഇനിയും ഉണ്ടാകാതിരിക്കണമെങ്കിൽ  വൈറസുകൾക്ക്  മനുഷ്യരിലേക്കു പടരാനുളള കഴിവ് ഏതേതു ജനിതക മാറ്റങ്ങളിലൂടെയാണ്  നേടിയെടുക്കുന്നതെന്ന് അറിയാൻ കഴിയണം. ഈ അറിവ് പുതിയ വാക്സിനുകൾ  എളുപ്പത്തിൽ  നിർമിച്ചെടുക്കാൻ സഹായകമാവുന്നു എന്നതാണ് ന്യായീകരണം.
ഗവേഷണ സ്ഥാപനങ്ങൾ
അമേരിക്കൻ ഗവേഷണസ്ഥാപനങ്ങളാണ് ഗെയിൻ ഓഫ് ഫങ്ഷൺ  ഗവേഷണത്തിന് തുടക്കമിട്ടതെങ്കിലും  യൂറോപിലേയും ഏഷ്യയിലേയും  ഗവേഷണശാലകളും  ഇതിൽ പങ്കു ചേർന്നു. വ്യക്തമായ ലക്ഷ്യങ്ങളോടെ  ആഗോളതലത്തിലുള്ള ഗവേഷണസഖ്യങ്ങൾ  രൂപീകരിക്കപ്പെട്ടു, , ,
H5N1
H5N1 വൈറസാണ് പക്ഷിപ്പനിക്കു കാരണം. പക്ഷികളിൽ അതിസാധാരണമായ ഈ വൈറസ് മനുഷ്യരിൽ  വളരെ വിരളമായേ  കാണപ്പെടുന്നുള്ളു. പക്ഷികളുമായി വളരെ അടുത്ത്, നീണ്ടകാലം ഇടപഴകുന്നവരെ മാത്രമെ ഇതു ബാധിക്കാറുള്ളു, മാത്രമല്ല ഈ വൈറസിന്  മനുഷ്യർക്കിടയിൽ സാംക്രമികശേഷി  വളരെ കുറവുമാണ്. അതുകൊണ്ടാണ് ഈ വൈറസിനെ  കേന്ദ്രീകരിച്ചുള്ള ഗവേഷണങ്ങൾ  തുടങ്ങിയത്. പക്ഷികളിൽ നിന്ന് ഫെററ്റുകളിലേക്ക്  (ഒരു തരം വെരുക്) വൈറസിന്  എങ്ങനെ  പകരാനാവും എന്ന അന്വേഷണം  പുതിയൊരു  വകഭേദത്തിന് രൂപം നൽകി. ഫെററ്റുകളിൽ അതിവേഗം  വായുവിലൂടെ പരക്കാൻ  കഴിവുള്ള  H5N1 മ്യൂട്ടൻറ് ആയിരുന്നു അത്,, , ,. ഫെററ്റുകൾ സസ്തനികളാണ്, മനുഷ്യരെ ബാധിക്കുന്ന രോഗങ്ങൾ  പഠിക്കാനായി ഫെററ്റുകളെ മാതൃകയാക്കാറുണ്ട്. അതുകൊണ്ടുതന്നെ ഫെററ്റുകളിൽ നിന്ന് അതിവേഗം മനുഷ്യരിലേക്ക് പടരാൻ സാധ്യതയുണ്ടെന്ന ഭീതി മൂലം   2012 ജനവരിയിൽ   തുടർ ഗവേഷണപരിപാടികൾ  നിർത്തിവെക്കപ്പെട്ടു. ഭീകരവാദികൾ ദുരുപയോഗിച്ചേക്കാം എന്ന ദുശ്ചിന്തകാരണം  ഈ ഗവേഷണഫലങ്ങൾ  ശാസ്ത്ര മാസികകളിൽ പ്രസിദ്ധീകരിക്കുന്നതിനും  അമേരിക്കൻ ഗവണ്മെൻറ്  വിലക്കേർപെടുത്തി ,. 2012 മാർച്ചിൽ യു.എസ്. ഗവണ്മെൻറ്  DURC ഗവേഷണത്തിനായുള്ള   കരുതൽരേഖ  പുറത്തിറക്കി,  അതനുസരിച്ച് ഗവേഷണം പുനരാരംഭിക്കാനുള്ള  അനുമതിയും നൽകപ്പെട്ടു.
എന്നാൽ  2014-ൽ ഒബാമ ഗവണ്മെൻറ്  ഈ അനുമതി പുനഃപരിശോധിക്കുകയും  താത്കാലികമായി റദ്ദാക്കുകയും ചെയ്തു,. 2017-ൽ വീണ്ടുമൊരു പുനഃപരിശോധനക്കു ശേഷം  കൂടുതൽ നിയന്ത്രണങ്ങളോടെ  ഗവേഷണം പുനരാരംഭിക്കാൻ അനുമതി നൽകപ്പെട്ടു, , ,
കോവിഡ്-19
2019-ൽ ചൈനയിലെ വൂഹാനിൽ നിന്ന് ആരംഭിച്ച് ലോകമാകെ പടർന്നു പിടിച്ച  കോവിഡ്-19 ന് കാരകമായ  വൈറസിൻറെ ഉദ്ഭവസ്ഥാനം, അതായത് ഏതു ജീവിയിൽ നിന്നാണ് മനുഷ്യനിലേക്കു  പടർന്നതെന്ന് കൃത്യമായി കണ്ടെത്താനായിട്ടില്ല, , ,. ഗെയ്ൻ ഓഫ് ഫങ്ഷൺ ഗവേഷണത്തിൻറെ ഭാഗമായി  വൂഹാൻ  ഇൻസ്റ്റിട്ട്യൂട്ട്  ഓഫ്  വൈറോളജിയിൽ  ജനിതകമാറ്റങ്ങളിലൂടെ  രൂപപ്പെടുത്തപ്പെട്ട വൈറസാണെന്നും അബദ്ധവശാൽ അത് ലാബിൽ നിന്ന് ചോർന്നു പോയതാണെന്നും  ആരോപണങ്ങളുയർന്നിട്ടുണ്ട്. വൂഹാൻ ഇൻസ്റ്റിറ്റ്യൂട്ടിലെ ജനിതക എൻജിനിയറിംഗ് ഗവേഷണങ്ങൾക്ക് അമേരിക്കൻ സാമ്പത്തികസഹായം ലഭിച്ചിരുന്നുവെന്നത്  ഈ ആരോപണത്തെ ബലപ്പെടുത്തിയിട്ടുണ്ട്. വ്യക്തമായ തെളിവുകളില്ലാത്തതിനാൽ  ആരോപണങ്ങൾ സ്ഥിരീകരിക്കാനാവില്ലെന്ന അഭിപ്രായവും ഉണ്ട്,.
അമരിക്കൻ ഗവണ്മെൻറിൻറെ രഹസ്യാന്വേഷണവകുപ്പ്   നടത്തിയ തെളിവെടുപ്പുകളും ഒരു  നിശ്ചിതതീരുമാനത്തിലെത്താൻ സഹായകമാവുന്നില്ല.
നേട്ടങ്ങളും കോട്ടങ്ങളും
കാർഷികരംഗത്ത് ഗെയിൻ ഓഫ് ഫങ്ഷൺ ഗവേഷണങ്ങൾ ഫലപ്രദമായിട്ടുണ്ട്,. എന്നാൽ മനുഷ്യരാശിയെ ബാധിക്കാനിടയുളള മഹാമാരികൾക്ക് ഫലപ്രദമായ പ്രതിരോധമാർഗങ്ങളും പ്രതിവിധികളും കണ്ടെത്തുക എന്ന ലക്ഷ്യം ഇതു വരെ നേടിയെടുക്കാനായിട്ടില്ല. ഇത്തരം ഗവേഷണങ്ങൾ നേട്ടങ്ങളേക്കാളേറെ കോട്ടങ്ങളാണ് വരുത്തിവെയ്ക്കുക എന്നു അഭിപ്രായവും ബലപ്പെട്ടു വരുന്നു, ,
അവലംബം
വർഗ്ഗം:ജനിതക എൻജിനീയറിങ്ങ് വർഗ്ഗം:വൈറസ് രോഗങ്ങൾ വർഗ്ഗം:വൈറസുകൾ വർഗ്ഗം:വൈറോളജി
വാക്സിൻ നയതന്ത്രം
വാക്സിനുകൾ ഉപയോഗിച്ചു ഒരു രാജ്യത്തിൻറെ നയതന്ത്രബന്ധം  മെച്ചപ്പെടുത്തുകയും മറ്റു രാജ്യങ്ങൾക്കിടയിൽ പ്രതിഛായ വർദ്ധിപ്പിക്കുകയും സ്വാധീനം കാട്ടുകയും ചെയ്യുന്ന സമീപനത്തെയാണ് വാക്സിൻ നയതന്ത്രം(Vaccine Diplomacy) എന്നതുകൊണ്ട് ഉദ്ദേശിക്കുന്നത്.
കോവിഡ്-19 വാക്സിനുകളുടെ കാലത്താണ് ഈ ആശയത്തിന് പ്രചാരം സിദ്ധിച്ചത് എങ്കിലും 19-ആം നൂറ്റാണ്ടിൽ വസൂരി വാക്സിനുകൾ ഉണ്ടായ കാലം മുതൽക്കേ വാക്സിൻ നയതന്ത്രം നിലവിലുണ്ട്.
ചരിത്രം
1798ൽ എഡ്വേർഡ് ജെന്നർ വസൂരിക്കുള്ള പ്രതിരോധം കണ്ടുപിടിക്കുന്നതോടെ വാക്സിൻ യുഗം ആരംഭിക്കുന്നു. 1800 ആകുമ്പോഴേക്കും ഇംഗ്ലണ്ടിൽ വ്യാപകമായി വസൂരി വാക്സിനുകൾ ഉപയോഗിക്കപ്പെടുകയും അയൽരാജ്യമായ ഫ്രാൻസിലേക്ക് കയറ്റി അയക്കുകയും ചെയ്യുകയുണ്ടായി. പത്തു വർഷത്തിൽ തന്നെ ഫ്രാൻസിൽ ഉടനീളം വാക്സിനേഷൻ ഡിപ്പാർട്ട്മെൻറ് സ്ഥപിക്കാൻ നെപ്പോളിയൻ കൽപ്പി ക്കുകയുണ്ടായി.കൂടാതെ ഇംഗ്ലീഷുകാരനായ ജെന്നറിനെ ഫ്രഞ്ച്ഭരണകൂടം ഇൻസ്റ്റിറ്റ്യൂട്ട് ഓഫ് ഫ്രാൻസിന്റെ മെമ്പറായി നിയമിക്കുകയും ചെയ്തു. ഇതൊക്കെ നടക്കുമ്പോഴും ഇംഗ്ലണ്ടും ഫ്രാൻസും തമ്മിൽ നിരവധി യുദ്ധങ്ങൾ നടന്നു കൊണ്ടേയിരുന്നു എന്നുള്ളതാണ് ചരിത്രം. "ശാസ്ത്രങ്ങൾ തമ്മിൽ ഒരു യുദ്ധവും ഇല്ല " എന്ന ജെന്നറുടെ നിരീക്ഷണം പ്രസിദ്ധമാണ്.
ഓസ്ട്രേലിയ
തങ്ങൾകൂടി ഉൾപ്പെടുന്ന “പസഫിക് ദ്വീപുകളിലെ” ഇതര രാജ്യങ്ങൾക്ക് ഓസ്ട്രേലിയ വാക്സിൻ സഹായം നൽകുന്നതായിരിക്കും എന്ന് പ്രഖ്യാപിക്കുകയുണ്ടായി. ദക്ഷിണപൂർവ ഏഷ്യയിലെ സൗഹൃദ രാജ്യങ്ങൾക്കും ഈ വാഗ്ദാനം നീട്ടുക ഉണ്ടായി.
ചൈന
BBIBP CorV: 2021 ൽ 100 കോടി ഡോസ് ഉല്പാദിപ്പിക്കാൻ ചൈന ലക്ഷ്യമിടുന്നു. 80 കോടി കുത്തിവെയ്പ്പുകൾ നടന്നതായി ചൈന മാർച്ച് മാസത്തിൽ അറിയിക്കുകയുണ്ടായി. ഏഷ്യ, ആഫ്രിക്ക, സൗത്ത് അമേരിക്ക എന്നിവടങ്ങളായിരുന്നു ഈ വിതരണം.
CoronaVac :ചില ഏഷ്യൻ രാജ്യങ്ങളിലും, അമേരിക്കകളിലും യൂറോപ്പിലുമായി വിതരണം ചെയ്തു. പ്രതിവർഷം 20 കോടി ഉല്പദന ശേഷി. ഇതുവരെ കുത്തിവെയ്ക്കപ്പെട്ടത് 10 കോടി.
Convidecia : ഈ വാക്സിൻ ഹങ്കറി, മെക്സിക്കോ, പാകിസ്താൻ, മലേഷ്യ എന്നിവടങ്ങളിൽ വിതരണം ഉദ്ദേശിക്കുന്നു. 2021ൽ 50 കോടി ഡോസുകൾ ഉൽപ്പാദിപ്പിക്കുമെന്ന് കരുതുന്നു.
ഇത് കൂടാതെ ലോകാരോഗ്യ സംഘടനയുടെ കൊറൊണ നിർമ്മാജന യജ്ഞത്തിലേക്കായി 200 കോടി ഡോളറും, ലാറ്റിൻ അമേരിക്കൻ, കരീബിയൻ രാജ്യങ്ങൾക്ക് വാക്സിനേഷൻ ആവശ്യത്തിലേക്കായി 100കോടി ഡോളർ വായപ്പയും ചൈന ലഭ്യമാക്കിയിരിക്കുന്നു.
വാക്സിനുകൾ ലഭ്യമാകുന്ന മുറയ്ക്ക് കംബോഡിയ, മ്യാന്മാർ, തായ്ലാൻഡ്, വിയറ്റ്നാം,ലാഒസ് എന്നീ രാജ്യങ്ങൾക്ക് മുൻഗണക്രമത്തിൽ വാക്സിൻ എത്തിക്കുന്നതാണെന്നും ചൈന അറിയിക്കുകയുണ്ടായി.
ഇന്ത്യ
വാക്സിൻ മൈത്രി കാണുക
2021 മാർച്ച് അവസാനമായപ്പോഴേക്കും ഇന്ത്യ 12.5 കോടി ഡോസ് വാക്സിനുകൾ ഉൽപ്പാദിപ്പിക്കുകയും അതിൽ  അഞ്ചര കോടി കയറ്റുമതി ചെയ്യുകയും ചെയ്തിരുന്നു. 84 രാജ്യങ്ങൾക്ക് ഗുണഭോക്താക്കളായി. പലർക്കും COVAX GRANT പദ്ധതി മുഖേന വായപയായും മറ്റുള്ളവർക്ക് വില്പനയിലൂടെയുമാണ് വാക്സിൻ ലഭിച്ചത്. ഭൂട്ടാൻ, നേപ്പാൾ, പാകിസ്താൻ, ബംഗ്ലാദേശ്, മാൽദ്വീപ്, ശ്രീലങ്ക എന്നീ അയൽ രാജ്യങ്ങളിലേക്കും ഇന്ത്യ വാക്സിനുകൾ നൽകുകയുണ്ടായി. എന്നാൽ  കോവിഡ് ബാധയുടെ രണ്ടാം തരംഗത്തിൽ വാക്സിൻ മൈത്രി പദ്ധതി താൽക്കാലികമായി നിർത്താൻ ഇന്ത്യ നിർബന്ധിതമായി. ഇന്ത്യ വാക്സിൻ ഇറക്കുമതി ചെയ്യേണ്ടുന്ന സാഹചര്യമുണ്ടായതിനാൽ ഇതര രാജ്യങ്ങൾ മറ്റ് സ്രോതസ്സുകളെ അന്വേഷിക്കേണ്ടി വന്നു.
മെക്സിക്കോ
ചൈനീസ് വാക്സിൻ കമ്പനികളായ Cansino Biologics, Walvax എന്നിവയുമായി മെക്സിക്കോ ധാരണാപത്രത്തിൽ ഒപ്പിടുകയുണ്ടായി. ഈ കമ്പനികളുടെ ഉല്പന്നങ്ങൾക്ക് ട്രയലുകൾ നടത്താനും സാധ്യമെങ്കിൽ ലാറ്റിൻ അമേരിക്കൻ മേഖലയിലേക്കായി ഉല്പാദനം നടത്താനുദ്ദേശിച്ചുകൊണ്ടുള്ളതാണ് ധാരണാപത്രം.
യൂറോപ്യൻ യൂണിയൻ
യു.കെ ആസ്ഥാനമായുള്ള അസ്ട്രസെനെക്ക യുകെ വിപണിക്ക് മുൻഗണന നൽകിയതായും അവരുടെ യൂറോപ്യൻ യൂണിയൻ വാക്സിൻ ഉത്പാദനം യുകെയേക്കാൾ പിന്നിലായതായും ആരോപിക്കപ്പെട്ടു. ആഭ്യന്തര വാക്സിൻ ഉൽ‌പാദനം കയറ്റുമതി ചെയ്യുന്നതിന് യുകെയെ പ്രോത്സാഹിപ്പിക്കുന്നതിനായി 2021 മാർച്ചിൽ വാക്സിൻ കയറ്റുമതി വീണ്ടും നിർത്തിവയ്ക്കാൻ യൂറോപ്യൻ യൂണിയൻ പദ്ധതിയിട്ടു.
ജപ്പാൻ
ഏഷ്യയിലെ വാക്സിൻ ഉൽപാദനത്തിലും വിതരണത്തിലും ചൈനയുടെ സ്വാധീനത്തെക്കുറിച്ചുള്ള ആശങ്ക മെക്കോംഗ് നദീതീരത്തുള്ള കംബോഡിയ, ലാവോസ്, മ്യാൻമർ, തായ്ലൻഡ്, വിയറ്റ്നാം തുടങ്ങിയ അഞ്ച് രാജ്യങ്ങൾക്ക് 11.6 ബില്യൺ യെൻ (109 മില്യൺ യുഎസ് ഡോളർ) നൽകാൻ ജപ്പാൻ സമ്മതിച്ചു.
അമേരിക്ക
ട്രംപ് പ്രസിഡണ്ടായിരുന്ന കാലത്ത് അമേരിക്കയുടെ വാക്സിൻ ആവശ്യങ്ങൾ നിറവേറ്റി കഴിഞ്ഞാൽ മാത്രമേ മറ്റ് രാജ്യങ്ങളുമായി പങ്കുവയ്ക്കൂ എന്ന് ഭരണകൂടം പറഞ്ഞിരുന്നു. ദശകോടി കണക്കിന് ഡോസുകൾ ഇറക്കുമതി ചെയ്യാൻ  ബ്രിട്ടീഷ് ,ജർമൻ വാക്സിൻ നിർമാതാക്കളുമായി അമേരിക്ക കരാർ ചെയ്തിട്ടുണ്ട്.
2022 ആകുമ്പോഴേക്കും ഇന്ത്യ, ജപ്പാൻ, ഓസ്ട്രേലിയ എന്നീ രാജ്യങ്ങളുമായി ചേർന്ന് ഏഷ്യയിലുടനീളമായി നൂറുകോടി വാക്സിനുകൾ എത്തിക്കാൻ  തങ്ങൾ പ്രതിജ്ഞാബദ്ധരാണ് എന്ന് ബൈഡൻ ഭരണകൂടം അറിയിച്ചിരിക്കുന്നു. അമേരിക്കയുടെ വാക്സിൻ നയം വംശവിവേചനത്തെ ഓർമ്മിപ്പിക്കുന്നതാണ് എന്ന ആരോപണം നിലനിൽക്കുന്നു.
അവലംബങ്ങൾ
വർഗ്ഗം:വാക്സിനുകൾ
പെൻഡുലം (ചലച്ചിത്രം)
റെജിൻ എസ്. ബാബു രചനയും സംവിധാനവും നിർവ്വഹിച്ച് 2023-ൽ പുറത്തിറങ്ങിയ ഒരു മലയാളം ഫാന്റസി ത്രില്ലർ ചലച്ചിത്രമാണ് പെൻഡുലം. വിജയ് ബാബു, ഇന്ദ്രൻസ്, അനുമോൾ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. രമേഷ് പിഷാരടി, സുനിൽ സുഖദ, ഷോബി തിലകൻ, ദേവകി രാജേന്ദ്രൻ എന്നിവർ മറ്റു പ്രധാന വേഷങ്ങളിൽ എത്തുന്നു. ലൈറ്റ്‌സ് ഓൺ സിനിമാസിന്റെയും ബാറ്റ് ബ്രോസ് ഇന്റർനാഷണലിന്റെയും ബാനറിൽ ഡാനിഷ് കെ. അശോകൻ, ലിഷ ജോസഫ്, ബിനോജ് വില്യ, മിഥുൻ ഗിരീശൻ എന്നിവർ ചേർന്നാണ് ചിത്രം നിർമ്മിച്ചിരിക്കുന്നത്.
നിർമ്മാണം
ചിത്രത്തിന്റെ ഫസ്റ്റ് ലുക്ക് പോസ്റ്റർ Sep 1, 2022 ന് പുറത്തിറങ്ങി.
സംഗീതം
ജീൻ പി. ജോൺസൺ ആണ് ചിത്രത്തിന്റെ സംഗീത സംവിധാനം നിർവഹിച്ചിരിക്കുന്നത്.
തീയേറ്റർ
ചിത്രം Jun 16, 2023 ന് തിയേറ്ററുകളിൽ റിലീസ് ചെയ്തു.
ബോക്സ് ഓഫീസ്
ചിത്രം ആദ്യ ദിനം ₹0.05 കോടിയും ആദ്യ ആഴ്ചയിൽ ₹0.44 കോടിയും നേടി.
പുറത്തേക്കുള്ള കണ്ണികൾ
വർഗ്ഗം:2023-ൽ പുറത്തിറങ്ങിയ മലയാളചലച്ചിത്രങ്ങൾ
പാദ്രെ പിയോ
റോമൻ കത്തോലിക്കാ സഭയിലെ ഒരു മിസ്റ്റിക്കും ദാർശനികനും പുരോഹിതനുമായിരുന്നു വിശുദ്ധ പാദ്രെ പിയോ. പഞ്ചക്ഷതധാരി എന്ന നിലയിലായിരുന്നു ജീവിച്ചിരുന്നപ്പോൾ പാദ്രെ പിയോ ഏറെ പ്രശസ്തനായിരുന്നത്.
പ്രാരംഭ ജീവിതം
1887 മേയ് 25നു ഇറ്റലിയിലെ ബെനവേന്തോ എന്ന ചെറുപട്ടണത്തിൽ ജനിച്ചു. ഗേസിയോ മാരിയോ ഫോർജിയോനും മരിയ ഗീസെപ്പയുമാണ് മാതാപിതാക്കൾ. വീടിനടുത്തുള്ള സാൻറ അന്നാ ചാപ്പലിൽ ആയിരുന്നു, പിയോയുടെ മാമോദീസ. അതേ ചാപ്പലിൽ പിൽക്കാലത്ത് പിയോ അൾത്താര ബാലനായും സേവനമനുഷ്ഠിച്ചു.
ഫ്രാൻസിസ്കോ എന്നായിരുന്നു പിയോയുടെ മാമോദീസാനാമം. ഒരു സഹോദരനും മിഷേൽ, ഫെലിസിറ്റ, പെല്ലഗ്രിന ഗ്രേഷ്യ എന്നീ മൂന്നു സഹോദരിമാരുമാണ് പിയോയ്ക്കുണ്ടായിരുന്നത്.
പൗരോഹിത്യം
1905ൽ പൌലോ ഷിനോസി മെത്രാപ്പോലീത്തയിൽ നിന്നാണ് പാദ്രെ പിയോ വൈദികാഭിഷേകം സ്വീകരിച്ചത്.
പഞ്ചക്ഷതധാരി
പഞ്ചക്ഷതങ്ങൾ
സഞ്ജയ് ഖാൻ
ഹിന്ദി സിനിമകളിലും ടെലിവിഷനിലും പ്രശസ്തനായ ഒരു ഇന്ത്യൻ ചലച്ചിത്ര നടനും നിർമ്മാതാവും സംവിധായകനുമാണ്  സഞ്ജയ് ഖാൻ  (ജനനം  ഷാ അബ്ബാസ് ഖാൻ ; ജനനം: 3 ജനുവരി 1941). 1964 ൽ ചേതൻ ആനന്ദിന്റെ ഹകീകത്ത് എന്ന സിനിമയിലൂടെയാണ് സഞ്ജയ് ഖാൻ അരങ്ങേറ്റം കുറിച്ചത്, തുടർന്ന് രാജശ്രീ ചിത്രം ദോസ്തി ഹിന്ദിയിലെ മികച്ച ഫീച്ചർ ചിത്രത്തിനുള്ള ദേശീയ ചലച്ചിത്ര അവാർഡ് നേടി.
ദസ് ലാഖ്, ഏക് ഫൂൽ ദോ മാലി, ഇന്തകം, ധുന്ധ്, മേള (1971) തുടങ്ങിയ ഹിറ്റ് സിനിമകളിൽ ഖാൻ അഭിനയിച്ചു. 1976). പിന്നീട് അദ്ദേഹം ചാണ്ടി സോന (1977), അബ്ദുള്ള (1980) എന്നിവരോടൊപ്പം നിർമ്മാതാവും സംവിധായകനുമായി. 1990 ൽ അദ്ദേഹം സ്വോർഡ് ഓഫ് ടിപ്പു സുൽത്താൻ എന്ന പ്രസിദ്ധമായ ചരിത്ര ഫിക്ഷൻ ടെലിവിഷൻ പരമ്പരയിൽ അഭിനയിക്കുകയും സംവിധാനം ചെയ്യുകയും ചെയ്തു.
മുൻകാലജീവിതം
ഇന്ത്യയിലെ ബാംഗ്ലൂരിൽ ഷാ അബ്ബാസ് ഖാൻ ആയിട് ഖാൻ ജനിച്ചത്. സാദിഖ് അലി ഖാൻ തനോലിയുടെയും ബിബി ഫാത്തിമ ബീഗത്തിന്റെയും മകൻ, അഞ്ച് സഹോദരന്മാരും രണ്ട് സഹോദരിമാരും, ദിൽഷാദ്, ഖുർഷിദ്. അദ്ദേഹത്തിന്റെ ജ്യേഷ്ഠൻ ഫിറോസ് ഖാൻ ആണ്, അദ്ദേഹം വിജയകരമായ ഒരു നടനും ധർമ്മാത്മ, കുർബാനി തുടങ്ങിയ സൂപ്പർ ഹിറ്റ് സിനിമകളും നിർമ്മിച്ചു. അദ്ദേഹത്തിന്റെ ഇളയ സഹോദരങ്ങളായ സമീറും ഷാരൂഖും ബിസിനസുകാരാണ്, അതേസമയം അക്ബർ ഖാൻ താജ് മഹൽ: ആന് ഏറ്റർണൽ ലൗ സ്റ്റോറി ഉണ്ടാക്കി.
ഡോറ മാർ (പിക്കാസോ ചിത്രം)
1938ൽ പാബ്ലോ പിക്കാസോ  പെയിൻറ് ചെയ്‍‍ത ഓയിൽ പെയിന്റിംഗാണ് ഡോറ മാർ (Buste de Femme). ഏതാണ്ട് 25 ദശലക്ഷം യൂറോ (192 കോടി ഇന്ത്യൻ രൂപ) ഇതിന് വിലവരും എന്നാണ് കണക്കാക്കുന്നത്. പിക്കാസോയുടെ പ്രണയിനി ആയിരുന്നു കലാകാരിയും ഫോട്ടോഗ്രഫറുമായിരുന്ന ഡോറ മാർ. 1997ൽ ആണ് അവർ അന്തരിച്ചത്. 1973ൽ പിക്കാസോ മരണപ്പെടുന്നത് വരെ അദ്ദേഹത്തിൻറെ വീട്ടിൽ തന്നെ ഈ പെയിൻറിങ് ഉണ്ടായിരുന്നു. പിന്നീട് സൗദി കോടീശ്വരൻ ഷെയ്‍ഖ്‍ അബ്‍ദുൾ മൊഹ്‍സൻ അബ്‍ദുൾമാലിക്ക് അൽ-ഷെയ്‍ഖിൻറെ നൗകയിൽ നിന്ന് പെയിൻറിങ് മോഷണം പോയി. ഡച്ച് ക്രിമിനൽ അധോലോകം ഒരുപാടു നാളുകളായി ഒളിപ്പിച്ചു വച്ചിരുന്ന പെയിൻറിങ്, 2019 ൽ ആർതർ ബ്രാൻഡ്‍ എന്ന ആർട്ട് ഡീലർ കണ്ടെത്തി.
സഞ്ജയ് ഖാൻ
മുൻകാലജീവിതം
12 -ആം വയസ്സിൽ, ഖാനെ ഒരു തിയേറ്ററിൽ രാജ് കപൂറിന്റെ ആവാര കാണാനായി കൊണ്ടുപോയി, ആ സിനിമയിൽ മയങ്ങി. സിനിമയെ തുടർന്ന് അദ്ദേഹം അഭിനേതാക്കൾക്കൊപ്പം സന്ദർശിക്കാൻ തീരുമാനിച്ചു. തിയേറ്ററിന്റെ മാനേജർ ഖാനെ പ്രൊജക്ഷൻ റൂമിലേക്ക് കൊണ്ടുപോയി സിനിമ എങ്ങനെ നിർമ്മിക്കുന്നുവെന്ന് വിശദീകരിച്ചു. ഖാനെ സംബന്ധിച്ചിടത്തോളം അത് അപാരതയുടെ നിമിഷമായിരുന്നു, ഒരു അഭിനയ ജീവിതം തുടരാൻ അദ്ദേഹം തീരുമാനിച്ചു. ന്യൂഡൽഹിയിലെ ദര്യഗഞ്ചിലെ കേംബ്രിഡ്ജ് സ്കൂളിലൂടെ അദ്ദേഹം സീനിയർ കേംബ്രിഡ്ജ് നേടി.
ഡോറ മാർ (പിക്കാസോ ചിത്രം)
അവലംബം
വർഗ്ഗം:പാബ്ലോ പിക്കാസോയുടെ ചിത്രങ്ങൾ
സഞ്ജയ് ഖാൻ
തൊഴിൽ
1964 ൽ ചേതൻ ആനന്ദിന്റെ യുദ്ധ ചിത്രമായ ഹഖീഖത്തിൽ ഒരു സൈനികനായി ചെറിയ വേഷത്തിൽ ഖാൻ അരങ്ങേറ്റം കുറിച്ചു. ആ വർഷാവസാനം, വലിയ ബ്ലോക്ക്ബസ്റ്റർ ചിത്രമായ ദോസ്തിയിൽ അദ്ദേഹം ഒരു പ്രധാന പിന്തുണയുള്ള വേഷം ചെയ്തു. ദസ് ലഖ് (1966), ഏക് ഫൂൽ ദോ മാലി (1969), ഇന്തകം (1969), ഷാർട്ട് (1969), മേള (1971), ഉപാസ്ന (1971), ധുണ്ട് (1973), നാഗിൻ (എന്നിങ്ങനെ) ഹിറ്റ് ചിത്രങ്ങളിൽ അദ്ദേഹം അഭിനയിച്ചു. 1976). 1977 -ൽ അദ്ദേഹം പർവീൺ ബാബിയും രാജ് കപൂറും അഭിനയിച്ച ചന്ദി സോനയിലൂടെ സംവിധായകനായി അരങ്ങേറ്റം കുറിച്ചു. 1980 -ൽ അദ്ദേഹം അബ്ദുള്ളയിൽ രാജ് കപൂറിനും സീനത്ത് അമനും ഒപ്പം അഭിനയിക്കുകയും അഭിനയിക്കുകയും ചെയ്തു. 1986 ൽ പുറത്തിറങ്ങിയ കലാ ധണ്ട ഗോറേ ലോഗിലാണ് അദ്ദേഹം അവസാനമായി അഭിനയിച്ചത്, ഇത് സംവിധായകനെന്ന നിലയിൽ അദ്ദേഹത്തിന്റെ മൂന്നാമത്തെയും അവസാനത്തെയും ചിത്രമായിരുന്നു.
സ്വകാര്യ ജീവിതം
സഞ്ജയ് ഖാൻ സറീൻ ഖാനെ വിവാഹം കഴിച്ചു, അവർക്ക് മൂന്ന് പെൺമക്കളും ഒരു മകനുമുണ്ട്, മൂത്ത മകൾ ഫറാ ഖാൻ അലി ഡിജെ അഖീലിനെ വിവാഹം കഴിച്ചു, ഇപ്പോൾ വിവാഹമോചനം നേടി, രണ്ടാമത്തെ മകൾ സിമോൺ അറോറ അജയ് അറോറയെ വിവാഹം കഴിച്ചു, അവരുടെ ഇളയ മകൾ സൂസൻ ഖാൻ (മുമ്പ് നടൻ ഹൃതിക് റോഷനെ വിവാഹം കഴിച്ചു) മകനും നടനുമായ സായിദ് ഖാൻ മലൈകയെ വിവാഹം കഴിച്ചു.
സീനത്ത് അമനുമായുള്ള വിവാഹം
സീനത്ത് അമനെ സഞ്ജയ് ഖാൻ ഹ്രസ്വമായി വിവാഹം കഴിച്ചു, വിവാഹം 1978 ഡിസംബർ 30 -ന് രാജസ്ഥാനിലെ ജയ്സാൽമീറിൽ രണ്ട് സാക്ഷികളുമായി ഒരു സ്വകാര്യ ചടങ്ങിൽ നടന്നു. 1979 നവംബർ 24 -ന് റദ്ദാക്കിയ ബന്ധം ഒരു വർഷത്തിൽ താഴെ നീണ്ടുനിന്നു. വിവിധ അതിഥികളുടെ സാന്നിധ്യത്തിൽ ഖാൻ അടിച്ചതടക്കം ഗാർഹിക പീഡനം അനുഭവിച്ച സീനത്ത് അമന് ഈ ബന്ധം ബുദ്ധിമുട്ടേറിയതായിരുന്നു. അവൾ അനുഭവിക്കേണ്ടിവന്ന പീഡനം അവളുടെ വലത് കണ്ണിന് സ്ഥിരമായ കേടുപാടുകൾ വരുത്തിയതായും വിശ്വസിക്കപ്പെടുന്നു.
അവലംബം
വർഗ്ഗം:1941-ൽ ജനിച്ചവർ വർഗ്ഗം:ഹിന്ദി ചലച്ചിത്രനടന്മാർ വർഗ്ഗം:ഇന്ത്യൻ ടെലിവിഷൻ നടന്മാർ
ഓർമകളേ വിട തരൂ
ഗാനങ്ങൾ
ഡോ.പവിത്രന്റെ വരികൾക്ക് കെ.ജെ.ജോയിയാണ് സംഗീതം നൽകിയിരിക്കുന്നത്.
പുറംകണ്ണികൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:1980-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:കെ.ജെ. ജോയ് സംഗീതം പകർന്ന ചലച്ചിത്രങ്ങൾ വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ വർഗ്ഗം:ശ്രീവിദ്യ അഭിനയിച്ച മലയാള ചിത്രങ്ങൾ
ഗ്രീൻ വീക്ക്
ജൂൺ തുടക്കത്തിൽ ആഘോഷിക്കപ്പെടുന്ന ഒരു പുരാതന സ്ലാവിക് ഫെർട്ടിലിറ്റി ഫെസ്റ്റിവലാണ് ഗ്രീൻ വീക്ക്.(Russian: Зелёные Святки, Ukrainian: Зелені Свята, Polish: Zielone Świątki) മരിച്ചവരുടെ ആരാധനയും വസന്തകാല കാർഷിക ആചാരങ്ങളുമായി ഇതിന് അടുത്ത ബന്ധമുണ്ട്. റഷ്യൻ ഗ്രാമങ്ങളിൽ, ഈസ്റ്റർ കഴിഞ്ഞ് ഏഴു ആഴ്ചകൾ ഉത്സവകാലമായിരുന്നു. പെന്തെക്കൊസ്ത് വരെയുള്ള ഏഴാമത്തെ ആഴ്ചയിലാണ് ഗ്രീൻ വീക്ക് നടക്കുന്നത്.
ഗ്രീൻ വീക്കിനെ തുടർന്ന് റഷ്യയിൽ ട്രിനിറ്റി വീക്ക് (റഷ്യൻ: троицкие святки), ഇതിനെ ബ്രിട്ടനിൽ വിറ്റ്‌സന്റൈഡ് വീക്ക് എന്നും വിളിക്കുന്നു. മൂന്ന് ദിവസത്തിന് ശേഷം വരുന്ന ട്രിനിറ്റി ഞായറാഴ്ചയുടെ ആഘോഷങ്ങൾ സെമിക്കിന്റെ അവസാനം ആരംഭിക്കുന്നു.
നിരീക്ഷണം
സെമിക്കിൽ, അശുദ്ധരായ മരിച്ചവരുടെ സംസ്കാര ചടങ്ങുകൾ നടക്കുന്നു. അവധിക്കാലത്ത് ബിർച്ച് മരങ്ങൾ വളരെ പ്രാധാന്യമർഹിക്കുന്നു. കാരണം അവ മരിച്ചവരുടെ ആത്മാക്കളുടെ ആതിഥേയരായി കണക്കാക്കപ്പെടുന്നു. ചില സമയങ്ങളിൽ ആളുകൾ ഒരു പ്രത്യേക വൃക്ഷത്തെ അലങ്കരിച്ചുകൊണ്ടോ അതിനെ ചുറ്റിപ്പറ്റിയോ ബഹുമാനിക്കുന്നു. മറ്റ് സമയങ്ങളിൽ ആളുകൾ ബിർച്ച് ശാഖകൾ മുറിച്ച് വീട്ടിൽ തൂക്കിയിടുന്നു. മുളയ്‌ക്കുന്ന ശക്തിയുടെ പ്രതീകമായിട്ടാണ് ബിർച്ച് കാണപ്പെട്ടിരുന്നത്. വരുന്ന സീസണിലെ വിളകളിലേക്ക് അതിന്റെ ചൈതന്യം കൊണ്ടുവരുമെന്ന പ്രതീക്ഷയോടെ ബഹുമാനിക്കപ്പെട്ടിരിക്കാം.
സ്പ്രിംഗ് ടൈം, ഫെർട്ടിലിറ്റി ആചാരങ്ങൾ എന്നിവയും അവധിക്കാലത്ത് പ്രധാനമായിരുന്നു. പെൺകുട്ടികൾ വറുത്ത മുട്ടയും (പുനർജന്മത്തിന്റെ പ്രതീകം) ബിയറും ബിർച്ചുകളിൽ വഴിപാടുകളായി എത്തിക്കുകയും മരങ്ങൾക്ക് മാല നെയ്യുമ്പോൾ മെച്ചപ്പെട്ട വിളവെടുപ്പിനെക്കുറിച്ച് സംസാരിക്കുകയും ചെയ്തു. തിരഞ്ഞെടുത്ത ബിർച്ച് ട്രീയുടെ മുൻപിൽ പെൺകുട്ടികൾ സൗഹൃദ പ്രതിജ്ഞ ചൊല്ലുക എന്നതാണ് മറ്റൊരു പാരമ്പര്യം. വസന്തകാല ആരാധനയുമായി ബന്ധപ്പെട്ട ആചാരപരമായ ലൈംഗിക പ്രവർത്തനത്തിന്റെ ശേഷിപ്പാണിതെന്ന് ചിലർ വിശ്വസിക്കുന്നു. സാധാരണയായി, "മുളപ്പിച്ച വിളകൾക്ക് ആവശ്യമായ മഴ ലഭിക്കുന്നതിന്" വേണ്ടി മാസ്‌ലെനിറ്റ്‌സയിലെ കോസ്ട്രോമയെപ്പോലെ, ഉത്സവത്തിന്റെ അവസാനത്തിൽ തിരഞ്ഞെടുത്ത ബിർച്ച് മരം നശിപ്പിക്കപ്പെട്ടു.
അലക്‌സാണ്ടർ കെയ്‌ലർ
ലഘുചിത്രം|എഡിൻബർഗിലെ 30 നോർത്തംബർലാൻഡ് സ്ട്രീറ്റിലുള്ള ഡോ കെയ്‌ലറുടെ വീട് ലഘുചിത്രം|21 ക്യൂൻ സ്ട്രീറ്റ്, എഡിൻബർഗ് ലഘുചിത്രം|അലക്സാണ്ടർ കെയ്ലറുടെ കല്ലറ, വാരിസ്റ്റൺ സെമിത്തേരി അലക്സാണ്ടർ കെയ്ലർ FRSE LLD (ജീവിതകാലം: 11 നവംബർ 1811 - 26 സെപ്റ്റംബർ 1892) ഒരു സ്കോട്ടിഷ് ഡോക്ടറും ഗൈനക്കോളജിസ്റ്റും ആയിരുന്നു. ഇംഗ്ലീഷ്:Alexander Keiller. അദ്ദേഹം 1875-77 എഡിൻബറോയിലെ റോയൽ കോളേജ് ഓഫ് ഫിസിഷ്യൻസിന്റെ പ്രസിഡന്റായി സേവനമനുഷ്ഠിച്ചിരുന്നു.
ഗ്രീൻ വീക്ക്
പുറംകണ്ണികൾ
വർഗ്ഗം:കിഴക്കൻ സ്ലാവുകളുടെ നാടോടി കലണ്ടർ വർഗ്ഗം:റഷ്യൻ നാടോടിക്കഥകൾ വർഗ്ഗം:ഉക്രേനിയൻ പാരമ്പര്യങ്ങൾ
അലക്‌സാണ്ടർ കെയ്‌ലർ
ജീവിതരേഖ
അലക്സാണ്ടർ കെയ്‌ലർ 1811 നവംബർ 11 ന് അർബ്രോത്തിൽ ഒരു വ്യാപാരിയായിരുന്ന ജോൺ കെയ്‌ലറുടെയും (ജനനം 1768) അദ്ദേഹത്തിൻറെ ഭാര്യ ഇസബെല്ല ആൻഡേഴ്സണിന്റെയും നാലാമത്തെ കുട്ടിയായി ജനിച്ചു.
1833-ൽ എൽആർസിഎസ്ഇ യോഗ്യത നേടിയ അദ്ദേഹം, താമസിയാതെ എഡിൻബറോയിലെ റോയൽ കോളേജ് ഓഫ് സർജൻസിന്റെ ഫെല്ലോ ആയി. സെന്റ് യൂണിവേഴ്സിറ്റിയിൽ നിന്ന് എം.ഡി. ബിരുദം നേടി. 1835-ൽ ആൻഡ്രൂസ്, 1849-ൽ എഡിൻബറോയിലെ റോയൽ കോളേജ് ഓഫ് ഫിസിഷ്യൻസിന്റെ (RCPE) ഫെല്ലോ ആയി.
അദ്ദേഹം ഡണ്ടിയിൽ വൈദ്യശാസ്ത്ര പരിശീലനം ആരംഭിച്ചു, എന്നാൽ ഏഴ് വർഷത്തിന് ശേഷം എഡിൻബറിലേക്ക് താമസം മാറിയ അദ്ദേഹം, അവിടെ താമസിയാതെ ഒരു വലിയ പരിശീലനകേന്ദ്രം സ്ഥാപിച്ചുകൊണ്ട്, മിഡ്‌വൈഫറിയിലും സ്ത്രീകളുടെയും കുട്ടികളുടെയും രോഗങ്ങളിലും വൈദഗ്ദ്ധ്യം നേടി. എഡിൻബർഗ് എക്‌സ്‌ട്രാമ്യൂറൽ സ്‌കൂൾ ഓഫ് മെഡിസിനിൽ മിഡ്‌വൈഫറി, കുട്ടികളുടെ രോഗങ്ങൾ, വൈദ്യശാസ്ത്രം, മെഡിക്കൽ നിയമശാസ്ത്രം എന്നിവയെക്കുറിച്ച് പ്രഭാഷണം നടത്തിയ അദ്ദേഹം ഈ മേഖലയിൽ സജീവമായിരുന്നു. എഡിൻബർഗിലെ റോയൽ ഇൻഫർമറിയിൽ ഒരു സാധാരണ ഫിസിഷ്യനായി നിയമിക്കപ്പെട്ട അദ്ദേഹം പിന്നീട് കൺസൾട്ടിംഗ് ഫിസിഷ്യനായി നിയമിക്കപ്പെട്ടു. വർഷങ്ങളോളം അദ്ദേഹം റോയൽ മെറ്റേണിറ്റി ഹോസ്പിറ്റൽ, റോയൽ ഹോസ്പിറ്റൽ ഫോർ സിക് ചിൽഡ്രൻ, ന്യൂ ടൗൺ ഡിസ്പെൻസറി എന്നിവയുടെ സ്റ്റാഫിലും അംഗമായിരുന്നു.
1865-ൽ അദ്ദേഹം എഡിൻബറോയിലെ റോയൽ സൊസൈറ്റിയുടെ ഫെല്ലോ ആയി തിരഞ്ഞെടുക്കപ്പെട്ടു, അദ്ദേഹത്തിന്റെ നിർദ്ദേശകൻ തോമസ് ക്രോക്‌സെൻ ആർച്ചർ ആയിരുന്നു.
1875 മുതൽ 1877 വരെയുള്ള കാലത്ത് അദ്ദേഹം RCPE യുടെ പ്രസിഡന്റായിരുന്നു. 1886-ൽ സെന്റ് ആൻഡ്രൂസ് സർവകലാശാലയിൽ നിന്ന് അദ്ദേഹത്തിന് ഓണററി ഡോക്ടറേറ്റ് (എൽഎൽഡി) ലഭിച്ചു.
എഡിൻബർഗിലെ രണ്ടാമത്തെ ന്യൂ ടൗണിലെ 30 നോർത്തംബർലാൻഡ് സ്ട്രീറ്റിലാണ് അദ്ദേഹം താമസിച്ചിരുന്നത്. 1890-ൽ അദ്ദേഹം എഡിൻബർഗിലെ 21 ക്വീൻ സ്ട്രീറ്റിലും താമസിച്ചു.
1892 സെപ്റ്റംബർ 26-ന് നോർത്ത് ബെർവിക്കിൽ വച്ച് അദ്ദേഹം അന്തരിച്ചു. അദ്ദേഹത്തിൻറെ ഭാഗികമായി തകർന്ന സ്മാരകം നഗത്തിൻറെ സീൽ ചെയ്ത കിഴക്കൻ പ്രവേശന കവാടത്തിന്റെ പടിഞ്ഞാറ് ഭാഗത്തായാണ് സ്ഥിതി ചെയ്യുന്നത്.
ശ്രീ വയലപ്ര അണിയക്കര പൂമാല ഭഗവതി ക്ഷേത്രം
വടക്കേ മലബാറിലെ പൂമാല കാവുകളിൽ ഒന്നായ ശ്രീ വയലപ്ര അണിയക്കര പൂമാല ഭഗവതി ക്ഷേത്രം കണ്ണൂർ ജില്ലയിൽ ചെറുതാഴം പഞ്ചായത്തിൽ പെടുന്ന വയലപ്ര പരപ്പിന് സമീപമാണ് സ്ഥിതിചെയ്യുന്നത്. പൂമാല ഭഗവതിയാണ് പ്രധാന ദേവത. കൂർമ്പ ഭഗവതിക്കും ശ്രീ ഭൂതത്തിനും ഇവിടെ സ്ഥാനം ഉണ്ട്. ഇതിനു പുറമേ ഉപദൈവങ്ങളായ വീരൻ, വീരർകാളി, വിഷ്ണുമൂർത്തി, മടയിൽ ചാമുണ്ടി, പുതിയ ഭഗവതി എന്നിവർക്കും പ്രധാന ക്ഷേത്രത്തിനു പുറത്തു പള്ളിയറകൾ ഉണ്ട്.
പാട്ടുത്സവം, കളിയാട്ടം,പൂരോത്സവം തുടങ്ങിയവയാണ് പ്രധാന ഉത്സവങ്ങൾ.
ഐതിഹ്യം
ഒരു നാട്ടിൽ ഒരു ക്ഷേത്രം എന്നത് ശരി വയ്ക്കുന്നതാണ് ഈ ക്ഷേത്രം.വയലപ്രയുടെ ചരിത്രം അണിയക്കരയുടെത് കൂടിയാണ്.ക്ഷേത്ര ഉത്സവത്തോടനുബന്ധിച്ചുള്ള മരക്കലപ്പാട്ടിലും പൂരക്കളിപാട്ടിലും ക്ഷേത്രവുമായി ബന്ധപ്പെട്ട ഒരു മിത്ത്(myth) നിറഞ്ഞു നിൽക്കുന്നുണ്ട്. ആര്യാവർത്തത്തിൻറെ അധിപനായ ആര്യരാജൻ തൻറെ മകൾ ദേവതയാണെന്ന് തിരിച്ചറിയുകയും മകളുടെ ആഗ്രഹപ്രകാരം ദൈവത്തിൻറെ സ്വന്തം നാടായ കേരളം കാണാൻ യാത്ര തിരിക്കുന്നതിനു അനുമതി നൽകുകയും ചെയ്തു.ഇതിനുവേണ്ടി വലിയൊരു മരക്കലം കപ്പൽ നിർമ്മിക്കുകയും ദേവിക്ക് അകമ്പടിയായി 1000 ഭടന്മാരെ ഏർപ്പെടുത്തുകയും ചെയ്തു.നാടായ നാടുകൾ സഞ്ചരിച്ചു യാത്ര തുടരവേ അറബി നാട്ടിൽ വച്ച് കടൽ കൊള്ളക്കാരായ അറബികൾ ദേവിയുടെ മരക്കലം ആക്രമിക്കാൻ വന്നപ്പോൾ അവരെ അട്ടഹാസം കൊണ്ട് അകറ്റി ഓടിച്ചു ദേവി. യാത്രാ വഴിയെ ദേവ നിയോഗമാനുസരിച്ച് ശിവംശാമായ പൂമാരുതൻഭൂതം അംഗരക്ഷകനായി കപ്പലിൽ കയറി. അതായതു ശക്തിയും ശക്തനുംഒന്നിച്ചു;ശത്രുശല്യം ഇല്ലാതായി.വഴിയിൽ കൂർമ്പതുടങ്ങിയ ദേവാംശങ്ങൾ യാത്രയിൽ പങ്കുചേർന്നു. 107 അഴിമുഖങ്ങളും താണ്ടി ഏഴിമലയിൽ ദേവി കപ്പലടുപ്പിച്ചു. തുടർന്ന് ദേവി കുഞ്ഞിമംഗലം വഴി വിശാലമായ ആഴിപ്പരപ്പിൽ വയലപ്ര പരപ്പ് എത്തി. അവിടെ നൂറ്റിഎട്ടാമത്തെ അഴിയിൽ കപ്പൽ അടുപ്പിച്ചു. തുടർന്ന് മടായിക്കാവിലും രാമപുരം ക്ഷേത്രത്തിലും പോയി അനുമതി നേടി വയലപ്രയിൽ കുടിയിരുന്നു.
ഇന്തോനേഷ്യൻ പഗായ് ഐലന്റ് മകാക്
ഇന്തോനേഷ്യയിലെ സുമാത്ര ദ്വീപിനടുത്തു സ്ഥിതിചെയ്യുന്ന മെന്തവായ് ദ്വീപുകളിലെ കാടുകളിൽ മാത്രം ഒതുങ്ങി നിൽക്കുന്ന കുരങ്ങുവർഗ്ഗമാണ് ഇന്തോനേഷ്യൻ പഗായ് ഐലന്റ് മകാക് (Macaca pagensis) അല്ലെങ്കിൽ പഗായ് മകാക്. ഇതിന്റെ സ്വാഭാവിക വാസസ്ഥലം ഇല്ലാതായി വന്നതിനാൽ ഐ. യു. സി. എൻ റെഡ് ലിസ്റ്റിൽ ഏറ്റവും ഗുരുതരമായ വംശനാശം നെരിടുന്ന ജീവിവർഗ്ഗമായി കണക്കാക്കിവരുന്നു.
വിനീത് സോണി
വംശനാശഭീഷണി നേരിടുന്ന സസ്യജാലങ്ങളെ, പ്രത്യേകിച്ച് ഗുഗ്ഗുലിനെ സംരക്ഷിക്കാനുള്ള കമ്മ്യൂണിറ്റി അധിഷ്ഠിത സംരക്ഷണ ശ്രമമായ "സേവ് ഗുഗ്ഗുൾ മൂവ്‌മെന്റിന്റെ" സ്ഥാപകനും പ്ലാന്റ് ഫിസിയോളജിസ്റ്റുമാണ് വിനീത് സോണി. പ്രശസ്ത സസ്യശാസ്ത്രജ്ഞനായ പ്രൊഫസർ പി.എൽ. സ്വർണ്ണകറിന്റെ മകനായ അദ്ദേഹത്തിന്റെ സംരക്ഷണ പ്രവർത്തനങ്ങൾക്ക് പ്രാദേശിക ഗ്രാമീണരും ലോകമെമ്പാടുമുള്ള സംരക്ഷണ കമ്മ്യൂണിറ്റികളും നല്ല സ്വീകാര്യതയാണ് നൽകിയത്. ഐയുസിഎൻ 20 ആഗോള "എർത്ത് മൂവേഴ്സിൽ" ഒരാളായി സോണിയെ തിരഞ്ഞെടുത്തു. തുടക്കത്തിൽ അദ്ദേഹത്തിന്റെ സംരക്ഷണ പ്രവർത്തനങ്ങൾക്ക് IUCN സർ പീറ്റർ സ്കോട്ട് ഫണ്ടിൽ നിന്ന് സാമ്പത്തിക സഹായം ലഭിച്ചു. ഇപ്പോൾ ഉദയ്പൂരിലെ മോഹൻലാൽ സുഖാദിയ യൂണിവേഴ്സിറ്റിയിലെ ബോട്ടണി വിഭാഗത്തിൽ അസോസിയേറ്റ് പ്രൊഫസറായി ജോലി ചെയ്യുന്നു.
വിദ്യാഭ്യാസവും പ്രൊഫഷണൽ കരിയറും
1979 മെയ് 21ന് രാജസ്ഥാനിലെ ഉദയ്പൂരിനടുത്തുള്ള മഹാരാജ് കി ഖേഡി ഗ്രാമത്തിലാണ് വിനീത് ജനിച്ചത്. പ്ലാന്റ് ഫിസിയോളജി, കൺസർവേഷൻ ബയോളജി, ഫോട്ടോസിന്തസിസ് ഗവേഷണം എന്നിവയിൽ അദ്ദേഹം വൈദഗ്ദ്ധ്യം നേടിയിട്ടുണ്ട്. ജയ്പൂരിലെ മഹാരാജ കോളേജിൽ നിന്ന് ബിരുദവും (1996-99) ജയ്പൂരിലെ രാജസ്ഥാൻ സർവകലാശാലയിൽ നിന്ന് സസ്യശാസ്ത്രത്തിൽ ബിരുദാനന്തര ബിരുദവും (2000-2001) നേടി. തുടർന്ന് അദ്ദേഹം ബിർള ഇൻസ്റ്റിറ്റ്യൂട്ട് ഓഫ് സയന്റിഫിക് റിസർച്ചിലും രാജസ്ഥാൻ സർവകലാശാലയിലും ചേർന്നു. ബയോടെക്‌നോളജിയുടെയും കമ്മിഫോറ വൈറ്റിയുടെ ഫിസിയോളജിയുടെയും വിവിധ വശങ്ങളെക്കുറിച്ചുള്ള ഡോക്ടറൽ ഗവേഷണത്തിന് (പിഎച്ച്ഡി) പ്രവർത്തിച്ചു. 2004-ൽ, സ്വിറ്റ്സർലൻഡിലെ ജനീവ സർവകലാശാലയിൽ പ്ലാന്റ് ബയോ എനർജറ്റിക്സിൽ പ്രവർത്തിക്കാൻ സോണിക്ക് വിസിറ്റിംഗ് ഫെലോഷിപ്പ് ലഭിച്ചു. ബയോ-റാഡ് ഫെലോഷിപ്പിലൂടെ അദ്ദേഹം 2005-ൽ ജർമ്മനിയിലെ ഹൈഡൽബർഗിലുള്ള യൂറോപ്യൻ മോളിക്യുലാർ ബയോളജി ലബോറട്ടറി സന്ദർശിച്ചു. അതിനുശേഷം 2006-ൽ യു.എസ്.എ.യിലെ ബോസ്റ്റണിൽ നടന്ന ഗോർഡൻ കോൺഫറൻസിൽ തന്റെ ഗവേഷണ പ്രവർത്തനങ്ങൾ അവതരിപ്പിക്കുന്നതിന് നേച്ചർ പബ്ലിഷിംഗ് ഗ്രൂപ്പിൽ നിന്ന് സോണിക്ക് അഭിമാനകരമായ അവാർഡ് ലഭിച്ചു.
പിഎച്ച്‌ഡി ബിരുദം നേടിയ ശേഷം, സോണി സ്വിറ്റ്‌സർലൻഡിലെ ജനീവ സർവകലാശാലയിൽ പ്രൊഫസർ റെറ്റോ ജെ. സ്‌ട്രാസറിനൊപ്പം പോസ്റ്റ്-ഡോക്ടറൽ റിസർച്ച് ഫെലോ ആയി പ്രവർത്തിച്ചു. 2010-ൽ യുനെസ്‌കോ, ഫ്രാൻസ് എ വേൾഡ് ഓഫ് സയൻസ്' ജേണലിൽ പ്രത്യേക അഭിമുഖം പ്രസിദ്ധീകരിച്ചു, 'എന്തുകൊണ്ടാണ് വിനീത് സോണി ഗുഗ്ഗുൽ സസ്യങ്ങളെ സംരക്ഷിക്കാൻ കുതിക്കുന്നത്?'. 2011-ൽ, ഫ്രാൻസിലെ കമ്മീസാരിയറ്റ് à l'énergie Atomique et aux énergies ഇതരമാർഗങ്ങളിൽ അദ്ദേഹം വിസിറ്റിംഗ് സയന്റിസ്റ്റായി സേവനമനുഷ്ഠിച്ചു. അദ്ദേഹം മൂന്ന് ഇന്റർനാഷണൽ യൂണിയൻ ഫോർ കൺസർവേഷൻ ഓഫ് നേച്ചർ കമ്മീഷനുകളിൽ അംഗമാണ്: സ്പീഷീസ് സർവൈവൽ കമ്മീഷൻ, വേൾഡ് കമ്മീഷൻ ഫോർ പ്രൊട്ടക്റ്റഡ് ഏരിയകൾ, കമ്മീഷൻ ഓൺ എഡ്യൂക്കേഷൻ ആൻഡ് കമ്മ്യൂണിക്കേഷൻ, കൂടാതെ നിരവധി പ്രശസ്തമായ സൊസൈറ്റികളുടെ അതായത് അക്കാദമി ഓഫ് പ്ലാന്റ് സയൻസസ് ഓഫ് ഇന്ത്യ, മെൻഡലിയൻ സൊസൈറ്റി ഓഫ് ഇന്ത്യ, ഇന്ത്യൻ ബൊട്ടാണിക്കൽ സൊസൈറ്റി, ഇന്ത്യൻ കൗൺസിൽ ഫോർ പ്ലാന്റ് കൺസർവേഷൻ, ലിനിയൻ സൊസൈറ്റി ഓഫ് ലണ്ടൻ തിരഞ്ഞെടുക്കപ്പെട്ട അംഗമാണ്.
പ്രസിദ്ധീകരണങ്ങളും ശ്രദ്ധേയമായ അവാർഡുകളും
നേച്ചർ റിസർച്ച്-സയന്റിഫിക് റിപ്പോർട്ടുകൾ, ഫിസിയോളജിയ പ്ലാന്റാരം, കൺസർവേഷൻ എവിഡൻസ്, സൗത്ത് ആഫ്രിക്കൻ ജേണൽ ഓഫ് ബോട്ടണി, ബയോകെമിക്കൽ ആൻഡ് ബയോഫിസിക്കൽ റിസർച്ച് കമ്മ്യൂണിക്കേഷൻസ് തുടങ്ങിയ പ്രശസ്തമായ ജേണലുകളിൽ ഡോ. സോണി നിരവധി ഗവേഷണ പ്രബന്ധങ്ങൾ പ്രസിദ്ധീകരിച്ചിട്ടുണ്ട്. സയന്റിസ്റ്റ് അവാർഡ്, നേച്ചർ പബ്ലിഷിംഗ് ഗ്രൂപ്പ് അവാർഡ്, ബയോ-റാഡ് അവാർഡ്, ഇന്നൊവേഷൻ ഇൻ ടീച്ചിംഗ് അവാർഡ്, എർത്ത് മൂവർ അവാർഡ് തുടങ്ങിയവ.
അവലംബം
വർഗ്ഗം:1979-ൽ ജനിച്ചവർ വർഗ്ഗം:ഇന്ത്യയിലെ പരിസ്ഥിതിപ്രവർത്തകർ
മിസ് & മിസ്റ്റർ ഡെഫ് വേൾഡ്
right|thumb|മിസ് ബധിര ഏഷ്യ 2018 നിഷ്ത ദുഡെജ, നവംബർ 2018 ബധിരതായുള്ളവർക്കായി അന്താരാഷ്ട്ര തലത്തിൽ നടത്തപെടുന്ന സൗന്ദര്യ മത്സരമാണ് മിസ് & മിസ്റ്റർ ഡെഫ് വേൾഡ് അഥവാ ലോക ബധിര സൗന്ദര്യ മത്സരം.
2019ലെ മിസ് ഡെഫ് വേൾഡ് കിരീടം നേടിയത് ഇന്ത്യക്കാരിയായ വിദിഷ ബലിയാൻ ആണ്. സൗത്ത് ആഫ്രിക്കയിൽ വെച്ച് നടന്ന മത്സരത്തിൽ 11 ഫൈനലിസ്റ്റുകളെ പിന്തള്ളിയാണ് വിദിഷ നേട്ടം കരസ്ഥമാക്കിയത്. ആദ്യമായാണ് ഇന്ത്യക്ക് മിസ് ഡെഫ് വേൾഡ് കിരിടീം ലഭിക്കുന്നത്.
സെപ്റ്റംബർ 29, 2018 ന് മിസ് ഇന്ത്യ 2018 നിഷ്ത ദുഡെജ (en) മിസ്സ് ഏഷ്യ 2018 കിരീടം നേടി.
മിസ് ഡെഫ് ഇന്ത്യാ മത്സരത്തിൽ റണ്ണർ അപ്പായ മലയാളി പെൺകുട്ടിയാണ് കൊച്ചി ഏരൂർ സ്വദേശിനി സോഫിയ.
അവലംബം
വർഗ്ഗം:സൗന്ദര്യ മത്സരങ്ങൾ
പെനതരൻ
ലഘുചിത്രം| പെനാറ്റാരൻ സമുച്ചയത്തിലെ പ്രധാന ക്ഷേത്രം. പടികൾ ഉള്ള പിരമിഡിന്റെ രൂപത്തിൽ ഇന്തോനേഷ്യയിലെ കിഴക്കൻ ജാവയിലെ ഏറ്റവും വലിയ ഹിന്ദു ക്ഷേത്ര അവശിഷ്ട സമുച്ചയമാണ് പെനതരനൻ അല്ലെങ്കിൽ പനാതരൻ ( Candi Penataran  ). ഇത് ബിൽടാറിൽ നിന്ന് ഏകദേശം 12 കിലോമീറ്റർ അകലെ സ്ഥിതിചെയ്യുന്നു. ഏറ്റവും അടുത്തുള്ള വിമാനത്താവളം സ്ഥിതിചെയ്യുന്ന മെലങ്ങ് നഗരം കുറേക്കൂടി ദൂരെയാണ്. കിഴക്കേ ജാവയിലെ കെലൂഡ് പർവ്വതത്തിന്റെ താഴ്വാരത്തായായണ് ഈ ക്ഷേത്രസമുച്ചയം സ്ഥിതിചെയ്യുന്നത്. ഒരു കൂട്ടം ക്ഷേത്രങ്ങൾ ചേർന്ന ഒരു ക്ഷേത്രസമുച്ചയമാണ് പെനാതരൻ. കെലൂഡ് പർവ്വതത്തിന്റെ ദേവന്റെ അനുഗ്രഹത്തിനായാണ് ഈ ക്ഷേത്രസമുച്ചയം നിർമ്മിച്ചത് എന്നാണ് പുരാവസ്തു ഗവേഷകർ അഭിപ്രായപ്പെടുന്നത്. പന്ത്രണ്ടാം നൂറ്റാണ്ടിൽ നിർമ്മാണം തുടങ്ങുകയും പതിനഞ്ചാം നൂറ്റാണ്ടിൽ ഇതിന്റെ പണിപൂർത്തിയാവുകയും ചെയ്തു എന്ന് വിശ്വസിക്കപ്പെടുന്ന ഈ ക്ഷേത്രം മജപഹിത് രാജവംശ കാലത്ത്, പ്രത്യേകിച്ച് ഹയാം വുരുക് രാജാവിന്റെ കാലത്തുള്ള ഒരു പ്രധാന ക്ഷേത്ര സമുച്ചയമായിരുന്നു. ഹയാം വുരുക് ഈ ക്ഷേത്രം അദ്ദേഹത്തിന്റെ ഏറ്റവും പ്രിയപ്പെട്ട ക്ഷേത്രമായി കണക്കാക്കിയിരുന്നു.
ചരിത്രം
കേദിരി കാലഘട്ടത്തിലാണ് പെനതാരൻ ക്ഷേത്രങ്ങളുടെ നിർമ്മാണം ആരംഭിച്ചതെന്ന് ഇതിന്റെ കാലപ്പഴക്ക നിർണ്ണയം വെളിവാക്കുന്നു. കേദിരി രാജവംശത്തിന്റെ അസ്തമനത്തിനുശേഷം ഉയർന്നുവന്ന വിവിധ ജാവനീസ് രാജവംശങ്ങൾ പെനാതരൻ ക്ഷേത്രസമുച്ചയത്തിൽ വിവിധ തരത്തിലുള്ള നിർമ്മാണങ്ങൾ നടത്തിയിട്ടുണ്ട്. കാൻഡി നാഗ അഥവാ നാഗക്ഷേത്രം സിങ്ഹസാരി രാജവംശത്തിലെ അവസാന രാജാവായ കെടനെഗരയുടെ കാലത്ത് നിർമ്മിച്ചതാണ്. കാൻഡി കാന്ദ്ര സെങ്കാല മജപഹിത് രാജവംശകാലത്ത് നിർമ്മിച്ചതാണ്. ഇപ്പോൾ കാണപ്പെടുന്ന ഭൂരിഭാഗം ക്ഷേത്രങ്ങളും മജപഹിത് രാജവംശകാലത്താണ് നിർമ്മിക്കപ്പെട്ടത് എന്നും വിശ്വസിക്കപ്പെടുന്നു. കേദിരി രാജവംശവും മജപഹിത് രാജവംശവും ഈ ക്ഷേത്രസമുച്ചയം അവരുടെ അധീനതയിൽ സൂക്ഷിച്ചിരുന്നു.
മജപഹിത് രാജവംശത്തിന്റെ അസ്തമനത്തിനുശേഷം ജാവയിൽ ഇസ്ലാമിക് രാജാക്കന്മാരുടെ ഭരണം ഉണ്ടാവുകയും പെനതരൻ ക്ഷേത്ര സമുച്ചയം ഒരു ആരാധനാലയമല്ലതായി തീരുകയും ചെയ്തു. പിന്നീട് ബ്രിട്ടീഷ് ഭരണകാലത്ത് ജാവയിൽ ഭരണം നടത്തിയിരുന്ന ലെഫ്റ്റനന്റ് സ്റ്റാംഫോർഡ് റാഫ്ലെസ് ഇവിടെയുള്ള വിവിധ നിർമ്മിതികൾ കണ്ടെത്തുകയും അവയുടെ കാറ്റലോഗ് "ദ ഹിസ്റ്ററി ഓഫ് ജാവ"  എന്ന പുസ്തകത്തിൽ ഉൾക്കൊള്ളിക്കുകയും ചെയ്തു.
കാൻഡി പെനതരൻ ഒരു ശിവ ക്ഷേത്രമാണ്. ഹിന്ദുദേവനായ വിഷ്ണുവിന്റെ വിവിധ അവതാര കഥകളിലെ വിവിധ സന്ദർഭങ്ങൾ പരാമർശിക്കുന്ന അനേകം പ്രതിമാചിത്രങ്ങളുടെ ഏറ്റവും വലിയ ശേഖരം ഈ ക്ഷേത്ര സമുച്ചയത്തിൽ കാണപ്പെടുന്നു. ഇതാണ് ഈ ക്ഷേത്ര സമുച്ചയത്തിന്റെ പ്രാധാന്യം. രാമായണത്തിന്റെ ജാവനീസ് പതിപ്പിലെ രാമ കഥയും ത്രിഗുണന്റെ കൃഷ്ണായണ ഇതിഹാസകാവ്യത്തെ അടിസ്ഥാനപ്പെടുത്തി ചിത്രീകരിച്ച കൃഷ്ണ കഥയും ഈ പ്രതിമാചിത്രങ്ങളിൽ ഉൾപ്പെടുന്നു. പെനതാരൻ ക്ഷേത്രം, യോഗകാർത്തയിൽ സ്ഥിതിചെയ്യുന്ന പ്രംബാനൻ ക്ഷേത്രം എന്നീ രണ്ടു ക്ഷേത്ര സമുച്ചയങ്ങളിലെയും ഹിന്ദു ഇതിഹാസങ്ങളുമായി ബന്ധപ്പെട്ട പ്രതിമാചിത്രങ്ങളുടെ താരതമ്യ പഠനങ്ങൾ പുരാവസ്തു ഗവേഷകരുടെ ശ്രദ്ധ ആകർഷിച്ചു.
ലോക പൈതൃക പദവി
ലഘുചിത്രം| പെനതാരൻ ക്ഷേത്ര സമുച്ചയത്തിലെ പഴക്കമേറിയ ഒരു ക്ഷേത്രം ഈ ക്ഷേത്ര സമുച്ചയം 1995 ഒക്ടോബർ 19 ന് യുനെസ്കോയുടെ ലോക പൈതൃക താൽക്കാലിക പട്ടികയിൽ സാംസ്കാരിക വിഭാഗത്തിൽ ഇടം പിടിച്ചു. നഗരക്രെതാഗാമയിലെ പലഹ് ക്ഷേത്രമായാണ് ഈ ക്ഷേത്രം ആദ്യം അടയാളപ്പെടുത്തപ്പെട്ടത്. ഹയമ് വുരുക് രാജാവിന്റെ കിഴക്കൻ ജാവയിലെ പര്യടനത്തിനിടയിൽ അദ്ദേഹം ഈ ക്ഷേത്രം സന്ദർശിച്ചതായി റിപ്പോർട്ടു ചെയ്യപ്പെട്ടു. "മികച്ച സാർവത്രിക മൂല്യം നൽകുന്ന" ലോക പൈതൃക സൈറ്റുകളുടെ പട്ടികയിൽ ഉൾപ്പെടുത്തുന്നതിനായി ഈ സൈറ്റ് പരിഗണിക്കപ്പെടുന്നു. എന്നിരുന്നാലും, 2015 ൽ മറ്റ് 11 സൈറ്റുകൾക്കൊപ്പം താൽക്കാലിക പട്ടികയിൽ നിന്ന് ഈ സൈറ്റ് പിൻവലിച്ചു.
അവലംബങ്ങൾ
വർഗ്ഗം:ഇന്തോനേഷ്യയിലെ ഹിന്ദുക്ഷേത്രങ്ങൾ വർഗ്ഗം:ഇന്തോനേഷ്യയിലെ ലോകപൈതൃകകേന്ദ്രങ്ങൾ വർഗ്ഗം:മജപഹിത്
ഷാഹിദ് ജമീൽ
ഷാഹിദ് ജമീൽ (ജനനം: ഓഗസ്റ്റ് 8, 1957) ഒരു ഇന്ത്യൻ വൈറോളജിസ്റ്റും പണ്ഡിതനുമാണ്. നിലവിൽ അശോക സർവകലാശാലയിലെ ത്രിവേദി സ്കൂൾ ഓഫ് ബയോസയൻസസിന്റെ ഡയറക്ടറാണ് അദ്ദേഹം. മുമ്പ്, വെൽക്കം ട്രസ്റ്റ് ഡിബിടി ഇന്ത്യ അലയൻസിന്റെ ചീഫ് എക്സിക്യൂട്ടീവ് ഓഫീസറായിരുന്നു. ഹെപ്പറ്റൈറ്റിസ് ഇ വൈറസിനെക്കുറിച്ചുള്ള ഗവേഷണത്തിന് പേരുകേട്ട ഷാഹിദ് ജമീൽ നാഷണൽ അക്കാദമി ഓഫ് സയൻസസ്, ഇന്ത്യ, ഇന്ത്യൻ അക്കാദമി ഓഫ് സയൻസസ്, ഇന്ത്യൻ നാഷണൽ സയൻസ് അക്കാദമി എന്നീ മൂന്ന് പ്രമുഖ ഇന്ത്യൻ സയൻസ് അക്കാദമികളിലേയ്ക്കും തിരഞ്ഞെടുക്കപ്പെട്ട വ്യക്തിയാണ്. ശാസ്ത്ര ഗവേഷണത്തിനായുള്ള ഇന്ത്യാ ഗവൺമെന്റിന്റെ പരമോന്നത ഏജൻസിയായ കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് 2000 ൽ അദ്ദേഹത്തിന് മെഡിക്കൽ സയൻസിന് നൽകിയ സംഭാവനകളുടെ പേരിൽ ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്നായ ശാന്തി സ്വരൂപ് ഭട്നഗർ പുരസ്കാരം നൽകി ആദരിച്ചു.
ജീവിതരേഖ
1957 ഓഗസ്റ്റ് 8 ന് ഉത്തർപ്രദേശിൽ വൈദ്യശാസ്ത്ര പണ്ഡിതനായിരുന്ന അബ്ദുൽ മജീദ് സിദ്ദിഖിയുടെയും അദ്ദേഹത്തിന്റെ ഭാര്യ ജമീല അലീമിന്റെയും പുത്രനായി ഷാഹിദ് ജമീൽ ജനിച്ചു. 1977 ൽ അലിഗഡ് മുസ്‌ലിം സർവ്വകലാശാലയിൽ നിന്ന് ബി.എസ്‌.സി. ബിരുദവും 1979 ൽ കാൺപൂരിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്‌നോളജിയിൽനിന്ന് കെമിസ്ട്രിയിൽ എം.എസ്‌.സി. ബിരുദവും നേടി. വാഷിംഗ്ടൺ സ്റ്റേറ്റ് യൂണിവേഴ്സിറ്റിയിൽ വൈദ്യശാസ്ത്ര പഠനം നടത്തിയ അദ്ദേഹം 1984 ൽ അവിടെനിന്ന് ജൈവരസതന്ത്രത്തിൽ പി.എച്ച്.ഡി. ബിരുദം നേടി. യൂണിവേഴ്സിറ്റി ഓഫ് കൊളറാഡോ ഹെൽത്ത് സയൻസസ് സെന്ററിലെ മൈക്രോബയോളജി ആൻഡ് ഇമ്മ്യൂണോളജി വിഭാഗത്തിൽ മോളിക്യുലർ വൈറോളജിയെക്കുറിച്ചുള്ള പോസ്റ്റ്ഡോക്ടറൽ പ്രവർത്തനങ്ങൾ ജമീൽ നിർവഹിച്ചു. മൂന്നു വർഷത്തിനുശേഷം റൂമറ്റോളജി വിഭാഗത്തിൽ അസിസ്റ്റന്റ് പ്രൊഫസറായി ഇൻസ്റ്റിറ്റ്യൂട്ടിൽ ചേർന്നു. അവിടുത്തെ ഒരു വർഷക്കാലത്തെ താമസത്തിനുശേഷം 1988 ൽ ഇന്ത്യയിലേക്ക് മടങ്ങിയ അദ്ദേഹം ഇന്റർനാഷണൽ സെന്റർ ഫോർ ജനിറ്റിക് എഞ്ചിനീയറിംഗ് ആൻഡ് ബയോടെക്നോളജിയിൽ (ICGEB) ചേരുകയും അവിടെ വൈറോളജി റിസർച്ച് ഗ്രൂപ്പ് സ്ഥാപിക്കുകയും ചെയ്തു. മുതിർന്ന ശാസ്‌ത്രജ്ഞനായും വൈറോളജി റിസർച്ച് വിഭാഗത്തിന്റെ തലവനായും 25 വർഷത്തോളം അദ്ദേഹം ICGEB യിൽ തന്റെ ഗവേഷണം തുടർന്നു. 2013 ൽ വെൽക്കം ട്രസ്റ്റ് ഡിബിടി ഇന്ത്യ അലയൻസിലേയ്ക്കു നീങ്ങിയ അദ്ദേഹം അതിന്റെ ചീഫ് എക്സിക്യൂട്ടീവ് ഓഫീസറായി മാറി. 2017 ജനുവരിയിൽ അലിഗഡ് മുസ്‌ലിം യൂണിവേഴ്‌സിറ്റി വൈസ് ചാൻസലർ തസ്തികയിലേക്ക് പരിഗണിക്കപ്പെടുന്ന അഞ്ച് സ്ഥാനാർത്ഥികളിൽ ഒരാളായിരുന്നു അദ്ദേഹം. 2017 ജനുവരിയിൽ അലിഗഡ് മുസ്‌ലിം യൂണിവേഴ്‌സിറ്റി വൈസ് ചാൻസലർ തസ്തികയിലേക്ക് പരിഗണിക്കപ്പെടുന്ന അഞ്ച് പേരിൽ ഒരാളായി അദ്ദേഹത്തെ ഹ്രസ്വമായി പട്ടികപ്പെടുത്തുകയും പിന്നീട് എ‌എം‌യു കോടതി ഈ പട്ടിക മൂന്നുപേരിലേയ്ക്ക് ചുരുക്കിയപ്പോൾ അദ്ദേഹം മത്സരാർത്ഥിയായി തുടരുകയും ചെയ്തു.
അവാർഡുകളും ബഹുമതികളും
1995 ൽ ബയോളജിയിൽ ബി.എം. ബിർള സയൻസ് സെന്ററിന്റെ ബിഎം ബിർള സയൻസ് പ്രൈസ് ജമീലിന് ലഭിച്ചു. നാഷണൽ അക്കാദമി ഓഫ് സയൻസസ്, 1996 ൽ അദ്ദേഹത്തെ ഒരു ഫെലോ ആയി തിരഞ്ഞെടുക്കുകയും ഒരു വർഷത്തിനുശേഷം ഇന്ത്യൻ അക്കാദമി ഓഫ് സയൻസസ് ഇത് പിന്തുടരുകയും ചെയ്തു. കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് അദ്ദേഹത്തിന് 2000 ൽ ഏറ്റവും ഉയർന്ന ഇന്ത്യൻ സയൻസ് പുരസ്കാരങ്ങളിലൊന്നായ ശാന്തി സ്വരൂപ് ഭട്നഗർ പുരസ്കാരം നൽകുകയും 2004 ൽ അദ്ദേഹം ഇന്ത്യൻ നാഷണൽ സയൻസ് അക്കാദമിയുടെ ഫെലോ ആയിത്തീരുകയും ചെയ്തു.
അവലംബം
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ഓഗസ്റ്റ് 8-ന് ജനിച്ചവർ വർഗ്ഗം:1957-ൽ ജനിച്ചവർ വർഗ്ഗം:ശാന്തി സ്വരൂപ് ഭട്നാഗർ പുരസ്കാരം ലഭിച്ചവർ
വെള്ളവാലൻ കടൽ പരുന്ത്
വെള്ള വാലൻ കടൽ പരുന്തിന്റെ ഇംഗ്ലീഷിലെ പേർ Sea Eagle, Erne, White-tailed Sea-eagleഎന്നൊക്കെയും ആണ്. ഇതൊരു വലിയ ഇരപിടിയനാണ്.
വിവരണം
നീളം 66-94 സെ.മീ. ആണ്. ചിറകിന്റെ നീളം 1.78- 2.45 മീറ്ററാണ്. പിടകള്ക്ക് 4-6.9 കി.ഗ്രാം വരെ തൂക്കം കാണും. ഇവ പൂവനേക്കാൾ അല്പം വലിയവയാണ്. കൂറ്റുതൽ തൂക്കം 7.5 കി.ഗ്രാം രേഖപ്പെടുത്തിയിട്ടുള്ളത് [സ്കോട്ട്ലന്റ്| സ്കോട്ട്ലന്റിലാണ്]]. ഗ്രീന്ലന്റിലാണ് ചിറകിന്റെ വലിപ്പം 2.53മീ വലിപ്പമുള്ള പീടയെ രേഖപ്പെടുത്തിയിട്ടുള്ളത്.
വലിയ തലയും കൊക്കുമുണ്ട്. മുതിർന്നവയ്ക്ക് ചാര നിരം കലർന്ന തവിട്ടു നിറമാണ്. മങ്ങിയ നിറമാണ് തലയ്ക്കും കഴുത്തിനും. കറുത്ത പറക്കൽ ചിറകുകളുണ്ട്. പെട്ടെന്ന് തിരിച്ചറിയാവുന്ന വെളുത്ത വാലുകളും. തൂവലില്ലാത്ത എല്ലാ ഭാഗവും മഞ്ഞയാണ്, കൊക്കും കാലും. 25 വര്ഷം വരെ ജീവിച്ചിരുന്ന പക്ഷികളുമുണ്ട്. 21 years being the average.
മിസ് വേൾഡ്
അന്താരാഷ്ട്ര സൗന്ദര്യമത്സരത്തിൽ ഏറ്റവും പഴയത് മിസ്സ് വേൾഡ് ആണ്. 1951-ൽ എറിക് മോർലിയാണ് ഇത് യുണൈറ്റഡ് കിംഗ്ഡത്തിൽ സൃഷ്ടിച്ചത്. 2000-ൽ അദ്ദേഹത്തിന്റെ മരണശേഷം മുതൽ മോർലിയുടെ വിധവയായ ജൂലിയ മോർലി മത്സരത്തിന്റെ സഹ അധ്യക്ഷനായി അധികാരിയായി. മിസ് യൂണിവേഴ്സ്, മിസ് ഇന്റർനാഷണൽ, മിസ് എർത്ത് എന്നിവയ്‌ക്കൊപ്പം, ഈ മത്സരം ബിഗ് ഫോർ ഇന്റർനാഷണൽ സൗന്ദര്യമത്സരങ്ങളിൽ ഒന്നാണ്.സൗന്ദര്യവും ബുദ്ധിയും അറിവും പരിശോധിച്ചാണ് ലോകസുന്ദരിമാരെ തെരഞ്ഞെടുക്കുന്നത്. മലയാളിയായ പാർവതി ഓമനക്കുട്ടൻ 2008-ൽ മിസ് വേൾഡ് റണ്ണർ അപ്പായിരുന്നു.
2019 ഡിസംബർ 14 ന് ബ്രിട്ടനിലെ ലണ്ടനിൽ കിരീടമണിഞ്ഞ ജമയ്കയിലെ ടോണി-ഏൻ സിങ്-ആണ് ഇപ്പോഴത്തെ മിസ്സ് വേൾഡ്. മിസ്സ് വേൾഡ് കിരീഡാധാരിയാകുന്ന നാലാമത്തെ ജമൈക്കൻ വനിതയാണ് അവർ.
ഇരുപതാം നൂറ്റാണ്ട്
ഫെസ്റ്റിവൽ ഓഫ് ബ്രിട്ടൻ ആഘോഷങ്ങളുടെ ഭാഗമായി 1951-ൽ എറിക് മോർലി ഒരു ബിക്കിനി മത്സരം സംഘടിപ്പിച്ചു. ഫെസ്റ്റിവൽ ബിക്കിനി മത്സരം എന്ന് അദ്ദേഹം അതിനെ വിളിച്ചു. ഈ മത്സരം ഇവന്റ് മാധ്യമങ്ങളിൽ പ്രചാരത്തിലുണ്ടായിരുന്നു, ഇതിനെ "മിസ്സ് വേൾഡ്" എന്ന് മാധ്യമങ്ങൾ വിശേഷിപ്പിച്ചു. സ്വിം‌സ്യൂട്ട് മത്സരം ബിക്കിനിയുടെ ഒരു പ്രമോഷനായി ഉദ്ദേശിച്ചുള്ളതാണ്. ഇത് അടുത്തിടെ വിപണിയിൽ അവതരിപ്പിക്കപ്പെട്ടു, അത് ഇപ്പോഴും അപകർഷതാബോധമായി കണക്കാക്കപ്പെടുന്നു. 1951-ലെ മിസ്സ് വേൾഡ് മത്സര ജേതാവായ സ്വീഡനിൽ നിന്നുള്ള കെർസ്റ്റിൻ "കിക്കി" ഹകാൻസൺ ബിക്കിനിയിൽ കിരീടമണിഞ്ഞപ്പോൾ അത് വിവാദത്തിന് ആക്കം കൂട്ടി.
ഫെസ്റ്റിവൽ ഓഫ് ബ്രിട്ടന്റെ ഒരു മത്സരമായിട്ടാണ് ഈ മത്സരം ആദ്യം ആസൂത്രണം ചെയ്തിരുന്നത്, എന്നാൽ എറിക് മോർലി മിസ്സ് വേൾഡ് മത്സരത്തെ ഒരു വാർഷിക പരിപാടിയാക്കാൻ തീരുമാനിച്ചു. മോർലി "മിസ്സ് വേൾഡ്" നാമം ഒരു വ്യാപാരമുദ്രയായി രജിസ്റ്റർ ചെയ്തു, ഭാവിയിലെ എല്ലാ മത്സരങ്ങളും ആ പേരിൽ നടന്നു. എന്നിരുന്നാലും, ഹകാൻസൺ ബിക്കിനിയിൽ കിരീടമണിഞ്ഞതിൽ നിന്ന് ഉണ്ടായ വിവാദങ്ങൾ കാരണം, മതപാരമ്പര്യമുള്ള രാജ്യങ്ങൾ ഭാവി പരിപാടികളിലേക്ക് പ്രതിനിധികളെ അയയ്‌ക്കില്ലെന്ന് ഭീഷണിപ്പെടുത്തി, ബിക്കിനിയെ മാർപ്പാപ്പ അപലപിച്ചു. ബിക്കിനിയോടുള്ള എതിർപ്പ് ഭാവിയിലെ എല്ലാ മത്സരങ്ങളിലും ഇത് മാറ്റിസ്ഥാപിച്ചു. കൂടുതൽ മിതമായ സ്വിം‌സ്യൂട്ട് വസ്ത്രമായി അംഗീകരിക്കപ്പെട്ടു, 1976 മുതൽ നീന്തൽ വസ്ത്രങ്ങൾ മാറ്റി കിരീടധാരണത്തിനായി സായാഹ്ന വസ്ത്രം മാറ്റി. ബിക്കിനിയിൽ കിരീടമണിഞ്ഞ ഏക മിസ്സ് വേൾഡ് ഹൊകാൻസണാണ്. മിസ്സ് വേൾഡ് 2013-ൽ പങ്കെടുത്തവരെല്ലാം പ്രാദേശിക സംസ്കാരവുമായുള്ള ഒത്തുതീർപ്പായി ഒരു കഷണം സ്വിം‌സ്യൂട്ട് അരയ്ക്ക് താഴെയുള്ള പരമ്പരാഗത സരോംഗും ധരിച്ചിരുന്നു.
നമ്പർ 3, നമ്പർ 2, നമ്പർ 1 എന്നീ ക്രമങ്ങളിൽ മോർലി മിസ്സ് വേൾഡ് വിജയികളെ പ്രഖ്യാപിച്ചു. ഇത് പിരിമുറുക്കം നിലനിർത്തുകയും വിജയിക്ക് ശേഷം നമ്പർ 2-ഉം 3-ഉം പ്രഖ്യാപിക്കുകയാണെങ്കിൽ ആന്റിക്ലിമാക്സ് ഒഴിവാക്കുകയും ചെയ്യും.
1980 കളിൽ, ബ്യൂട്ടി വിത്ത് എ പർപ്പസ് എന്ന മുദ്രാവാക്യം ഉപയോഗിച്ച് ഇന്റലിജൻസ്, വ്യക്തിത്വം എന്നിവ പരിശോധിച്ചു. എന്നിരുന്നാലും, മത്സരത്തിൽ വിവിധ എതിർപ്പുകൾ ഉയർന്നിട്ടുണ്ട്. ഇത് ഇപ്പോഴും "ലോകമെമ്പാടും വിജയം ആസ്വദിക്കുന്നു" എങ്കിലും, 1988 ൽ യു.കെ ടെലിവിഷനിൽ അവസാനമായി മുഖ്യധാരാ പ്രക്ഷേപണം ചെയ്തുകൊണ്ട് ഇത് ബി.ബി.സിയിൽ പ്രക്ഷേപണം ചെയ്തില്ല. 1980 നും 1988 നും ഇടയിൽ ഐ.ടിവിയുടെ തേംസ് ടെലിവിഷൻ യു.കെ പ്രക്ഷേപണ അവകാശം ഏറ്റെടുത്തു. 1990 കളുടെ തുടക്കത്തിൽ, 1980 കളുടെ അവസാനത്തിൽ ഈ പരിപാടി മുഖ്യധാരാ ടെലിവിഷൻ പ്രക്ഷേപണങ്ങളുടെ ജനപ്രീതിയിൽ കുറവുണ്ടായി. മൂന്നുവർഷത്തേക്ക് (1998–2000) ചാനൽ 5 ലേക്ക് പോകുന്നതിനുമുമ്പ് 1997-ൽ സാറ്റലൈറ്റ് ചാനലായ സ്കൈ വൺ മത്സരത്തിൽ തിരിച്ചെത്തി.
21-ാം നൂറ്റാണ്ട്
എറിക് മോർലി 2000-ൽ അന്തരിച്ചു, ഭാര്യ ജൂലിയ മിസ്സ് വേൾഡ് ഓർഗനൈസേഷന്റെ ചെയർമാനായി.
ആദ്യത്തെ കറുത്ത ആഫ്രിക്കൻ മിസ്സ് വേൾഡ് ജേതാവായ നൈജീരിയയിലെ അഗ്ബാനി ഡാരെഗോ 2001-ൽ കിരീടമണിഞ്ഞു. മാർക്കറ്റിംഗ് തന്ത്രത്തിന്റെ ഭാഗമായി, മിസ് വേൾഡ് ആ പതിപ്പിനിടെ "എനിക്കായി വോട്ട് ചെയ്യുക" ടെലിവിഷൻ സ്‌പെഷലുമായി എത്തി, അതിൽ പ്രതിനിധികളെ തിരശ്ശീലയിലും പിന്നിലും അവതരിപ്പിക്കുന്നു. ബീച്ച്, ഒപ്പം കാഴ്ചക്കാർക്ക് അവരുടെ പ്രിയങ്കരങ്ങൾക്കായി ഓൺലൈനിൽ ഫോൺ ചെയ്യാനോ വോട്ടുചെയ്യാനോ അനുവദിക്കുന്നു. ടാലന്റ്, ബീച്ച് ബ്യൂട്ടി, സ്‌പോർട്‌സ് ഇവന്റുകൾ ടെലിവിഷൻ സ്‌പെഷലുകളായി ഇത് പ്രക്ഷേപകർക്ക് വിൽക്കുന്നു. ഐ.ടിവി 2001 മത്സരത്തെ ദക്ഷിണാഫ്രിക്കയിൽ നിന്ന് ഡിജിറ്റൽ ചാനൽ ഐടിവി 2 ൽ പ്രക്ഷേപണം ചെയ്തു, പ്രധാന ഐ.ടിവി ചാനലിൽ ഒരാഴ്ച മുമ്പ് പ്രത്യേക സംപ്രേഷണം നടത്തി.
2002-ൽ നൈജീരിയയുടെ തലസ്ഥാന നഗരമായ അബുജയ്ക്ക് ഫൈനൽ ആതിഥേയത്വം വഹിക്കാൻ മത്സരം നിശ്ചയിച്ചിരുന്നു. ഈ തിരഞ്ഞെടുപ്പ് വിവാദമായിരുന്നു, കാരണം വടക്കൻ നൈജീരിയൻ വനിതയായ ആമിന ലോവൽ അവിടെ ശരീഅത്ത് നിയമപ്രകാരം വ്യഭിചാരത്തിന് കല്ലെറിഞ്ഞ് മരണത്തിനായി കാത്തിരിക്കുകയായിരുന്നു, എന്നാൽ മിസ്സ് വേൾഡ് അതിന്റെ സാന്നിധ്യത്തെ ചുറ്റിപ്പറ്റിയുള്ള പ്രചാരണം ഉപയോഗിച്ച് ലോവലിന്റെ ദുരവസ്ഥയെക്കുറിച്ച് കൂടുതൽ ആഗോള അവബോധവും നടപടിയും കൊണ്ടുവരാൻ തീരുമാനിച്ചു. ഇവന്റ് പ്രക്ഷേപണം ചെയ്യാൻ ഒരു ബ്രിട്ടീഷ് ചാനലും സമ്മതിച്ചില്ല.
മിസ്സ് വേൾഡ് 2014 ചടങ്ങിൽ ഐശ്വര്യ റായിയെ മിസ്സ് വേൾഡ് ഓർഗനൈസേഷൻ ഏറ്റവും മികച്ച മിസ്സ് വേൾഡ് ആയി തിരഞ്ഞെടുത്തു. ഭർത്താവ് അഭിഷേക് ബച്ചൻ, മകൾ ആരാധ്യ, അമ്മ ബ്രിന്ദ റായ് എന്നിവരോടൊപ്പം അവർ ആഘോഷത്തിൽ പങ്കെടുത്തു. പ്രാദേശിക ടിവി ചാനലായ ലണ്ടൻ ലൈവിൽ 2014 മുതൽ ഇത് പ്രക്ഷേപണം ചെയ്യുന്നു.
മിസ്സ് വേൾഡ് 2017 മിസ്സ് വേൾഡ് മത്സരത്തിന്റെ 67-ാമത്തെ പതിപ്പായ മിസ്സ് വേൾഡ് 2017, 2017 നവംബർ 18 ന് ചൈനയിലെ സന്യയിലെ സന്യ സിറ്റി അരീനയിൽ വെച്ച് നടന്നു. കിരീടത്തിനായി ലോകത്തെല്ലായിടത്തുനിന്നും 118 മത്സരാർത്ഥികൾ മത്സരിച്ചു. പ്യൂർട്ടോ റിക്കോയിലെ സ്റ്റെഫാനി ഡെൽ വാലെ തന്റെ പിൻഗാമിയായ ഇന്ത്യയുടെ മനുഷി ചില്ലറിനെ കിരീടമണിയിച്ചു.
മിസ്സ് വേൾഡ് ഓർഗനൈസേഷൻ
മിസ്സ് വേൾഡ് ഓർഗനൈസേഷൻ വാർഷികമായി മിസ്സ് വേൾഡ് ഫൈനലുകൾ സ്വന്തമാക്കി കൈകാര്യം ചെയ്യുന്നു, ഇത് ലോകത്തിലെ ഏറ്റവും വലിയ മത്സരമായി വളർന്നു. 1951-ൽ ആരംഭിച്ചതിനുശേഷം, മിസ്സ് വേൾഡ് ഓർഗനൈസേഷൻ 250 ദശലക്ഷം ഡോളറിലധികം കുട്ടികളുടെ ചാരിറ്റികൾക്കായി സ്വരൂപിച്ചു. നൂറിലധികം രാജ്യങ്ങളിൽ മിസ് വേൾഡ് ഫ്രാഞ്ചൈസിയുണ്ട്. മിസ്സ് വേൾഡ്, ലിമിറ്റഡ് ഒരു സ്വകാര്യ ഉടമസ്ഥതയിലുള്ള സ്ഥാപനമാണ്, അതിനാൽ അതിന്റെ വരുമാനം, ചെലവുകൾ, ജീവകാരുണ്യ പ്രവർത്തനങ്ങൾ എന്നിവയുടെ കണക്കുകൾ പൊതുവായി ലഭ്യമല്ല.
1970 മുതൽ 1990 വരെ
മിസ്സ് വേൾഡ് മത്സരം തുടക്കം മുതൽ നിരവധി വിവാദങ്ങൾക്ക് കാരണമായി.
വില്ലുവണ്ടി സമരം
ജാതിനിയമങ്ങൾ തങ്ങളുടെ സമൂഹത്തിൽ കർശനമായി പാലിക്കുന്നുണ്ടെന്ന് തിരുവിതാംകൂർ രാജാക്കൻമാർ ഉറപ്പുവരുത്തിയിരുന്നു. 1850 വരെ തിരുവിതാംകൂർ സമൂഹം ജാതി വഴക്കങ്ങളുടെ അടിസ്ഥാനത്തിലാണ് ജീവിച്ചിരുന്നത്. ഒരു പ്രദേശത്ത് ജനിച്ച് അവിടെ തന്നെ ജീവിച്ച് പുറത്തേക്കൊന്നും സഞ്ചരിക്കാതെ അവിടെ തന്നെ മരിക്കുന്ന ഒരു നിശ്ചല സമൂഹമായിരുന്നു പത്തൊമ്പതാം നൂറ്റാണ്ടിന്റെ ആരംഭം വരെ കേരളീയ സമൂഹം. ഇങ്ങനെയുള്ള ഒരു സമൂഹത്തിലേക്ക് കടന്നു വന്ന കോളോണിയൽ ശക്തികളാണ് പരമ്പരാഗത സാമൂഹ്യ ഘടനയെ അടിസ്ഥാനപരമായി പ്രകമ്പനം കൊള്ളിച്ചതു്. ആ പ്രകമ്പനമാണു് കേരളത്തിലെ നവോത്ഥാന പ്രവർത്തനങ്ങൾ സമൂഹഘടനയിലെ ഏറ്റവും അടിത്തട്ടിൽ ദുരിതജീവിതം നയിച്ചിരുന്ന കീഴാളരിൽ നിന്നാരംഭിക്കാൻ കാരണമായതു്.
1860-ൽ കേരളത്തിലൊരു പൊതുമരാമത്ത് വകുപ്പ് തിരുവിതാംകൂറിൽ പ്രവർത്തനമാരംഭിച്ചു. തിരുവിതാംകൂറിൽ തെക്ക്-വടക്കൊരു പാത നിർമ്മിക്കാമെന്ന് വിദേശിയായ എഞ്ചിനീയർ ശ്രീമൂലം തിരുന്നാളിനോട് പറഞ്ഞപ്പോൾ മുറജപ മഹോൽസവം വരുകയാണ്, അതുകൊണ്ട് പണവും തൊഴിലാളികളെയും തരാൻ കഴിയില്ലായെന്നാണ് മറുപടി പറഞ്ഞത്. കാരണം രാജക്കൻമാർക്ക് റോഡ് ആവശ്യമില്ലായിരുന്നു. പല്ലക്ക് ചുമക്കുന്നവൻ ഏതുവഴി പോകുന്നുവെന്നതും അവർക്കൊരു പ്രശ്നമല്ലായിരുന്നു. നാട്ടുകാർക്കും റോഡുകളാവശ്യമാണെന്ന് തോന്നിയിരുന്നില്ല. കാരണം പഴയ ശീലങ്ങൾ മാറ്റാനിഷ്ടപ്പെടാത്ത ഒരു വ്യവസ്ഥിതിയായിരുന്നു അന്നവിടെ ഉണ്ടായിരുന്നത്. പിന്നീട് പതിയെ പതിയെ റോഡുകൾ നിർമ്മിക്കപ്പെട്ടു. രാജവീഥികളും ഗ്രാമവീഥികളെന്നുമുള്ള രണ്ട് തരം റോഡുകളാണു് നിർമ്മിക്കപ്പെട്ടതു്. രാജവീഥികൾ പൊതുവഴികളും ഗ്രാമവീഥികൾ സ്വകാര്യ വഴികളുമായിരുന്നു.
1886-ൽ എല്ലാ ജാതിമതസ്ഥർക്കും ഉപയോഗിക്കാനായി രാജവീഥി തുറന്നു കൊടുക്കപ്പെട്ടെങ്കിലും സമൂഹം അതു് അനുവദിച്ചില്ല. പുലയജാതിയിൽ ജനിച്ച അയ്യൻ കാളിക്കു് ചെറുപ്പംമുതൽ തന്നെ അനുഭവിക്കേണ്ടി വന്ന ഒരു സാമൂഹിക അസമത്വമാണ് സഞ്ചാര സ്വാതന്ത്ര്യ നിഷേധം. വിശേഷ വസ്ത്രങ്ങളണിഞ്ഞ് വില്ലുവണ്ടിയിലായിരുന്നു അക്കാലത്തെ പ്രമാണിമാരുടെ സഞ്ചാരം. ഇവരുടെ യാത്രക്കിടയിൽ ചെന്നുപെടുന്ന കീഴാളർ വഴിമാറി നടക്കേണ്ടിയിരുന്നു. ഈ ഗർവിനെ അതേ നാണയത്തിൽ നേരിടാൻ അയ്യൻകാളി തീരുമാനിച്ചു. അദ്ദേഹം ഒരു കാളവണ്ടി വാങ്ങി, മുണ്ടും മേൽമുണ്ടും വെള്ള ബനിയനും തലപ്പാവും ധരിച്ചു്, പൊതുവീഥിയിലൂടെ സാഹസിക യാത്രനടത്തി. സവർണ്ണ ജാതിക്കാർ ഈ യാത്ര തടഞ്ഞു. അയ്യങ്കാളി തന്റെ കയ്യിലുണ്ടായിരുന്ന കത്തി വലിച്ചൂരി സവർണ്ണരെ വെല്ലുവിളിച്ചു. അയ്യൻകാളിയെ എതിരിടാൻ ആർക്കും ധൈര്യമുണ്ടായിരുന്നില്ല. അദ്ദേഹം ആരേയും കൂസാതെ തന്റെ വണ്ടിയിൽ യാത്ര തുടർന്നു. ആവേശഭരിതരായ അനുയായികൾ അദ്ദേഹത്തിന് അകമ്പടി സേവിച്ചു. സ്വന്തം സമുദായത്തിലുള്ളവർ ആദരപൂർവം അദ്ദേഹത്തെ അയ്യങ്കാളി യജമാനൻ എന്നു വിളിക്കുവാൻ തുടങ്ങി. അയ്യൻകാളിയുടെ നടപടികളെ സ്വാഭാവികമായും ജന്മിമാർ ധിക്കാരമായിക്കണ്ടു. അദ്ദേഹത്തെയും കൂട്ടരെയും എങ്ങനെയും അടിച്ചൊതുക്കാനായിരുന്നു പിന്നീടവരുടെ ശ്രമം. 1898-99 കാലഘട്ടങ്ങളിൽ ബാലരാമപുരം, കഴക്കൂട്ടം, കണിയാപുരം തുടങ്ങി അയ്യൻകാളിയുടെ സ്വാധീനമേഖലകളിലെല്ലാം മാടമ്പികളുമായി ശക്തമായ ഏറ്റുമുട്ടലുകളുണ്ടായി. തെരുവുകളിൽ അധഃസ്ഥിതരുടെ ചോരയൊഴുകിയെങ്കിലും സ്വസമുദായത്തിലും ഇതര അധഃസ്ഥിത ജനവിഭാഗങ്ങൾക്കിടയിലും അയ്യൻകാളി ആരാധ്യ പുരുഷനായി. സഞ്ചാരസ്വാതന്ത്ര്യനിഷേധത്തിനെതിരെ അയ്യൻകാളി നടത്തിയ ആ ഒറ്റയാൾ പോരാട്ടം ചരിത്രത്തിലെ ധീരോദാത്തമായ ചുവടുവെയ്പാണ്. ജനാധിപത്യ പ്രക്രിയയെ കീഴ്ത്തട്ടിലേക്ക് കൊണ്ട് വരുകയായിരുന്നു മഹാത്മ അയ്യൻകാളി.
വർഗ്ഗം:തിരുവിതാംകൂറിന്റെ ചരിത്രം
സാൻഡ് പോയിൻറ്, അലാസ്ക
സാൻഡ് പോയിൻറ് അഥവാ ഖ്വഗുൺ തയാഗുൻഗിൻ, അലേഷ്യൻ ഈസ്റ്റ് ബറോയനലുൾപ്പെട്ട യു.എസ് സംസ്ഥാനമായ അലാസ്കയിലെ ഒരു പട്ടണമാണ്. 2010 ലെ സെൻസസിൽ ഈ പട്ടണത്തിലെ ജനസംഖ്യ 976 ആയിരുന്നു. അലാസ്ക അർദ്ധദ്വീപിൽ നിന്നും അകലെ ഷുമോഗിൻ ദ്വീപസമുഹത്തിലെ വടക്കു പടിഞ്ഞാറേ പൊപോഫ് ദ്വീപിലാണ് പട്ടണം സ്ഥിതി ചെയ്യുന്നത്. ബെറിംഗ് കടലിൻറെ പ്രവേശനകവാടത്തിലുള്ള ഈ പട്ടണമാണ്. അലോഷിയൻ ഈസ്റ്റ് ബറോയുടെ ബറോ സീറ്റ് ഇവിടെയാണ്. ചരിത്രം സാൻഫ്രാൻസിസ്കോ ഫിഷിംഗ് കമ്പനിയാണ് ദ്വീപ് കണ്ടെത്തി 1898 ൽ ഇവിടെ ഒരു ഈ പട്ടണം സ്ഥാപിച്ച് വ്യാപാര കേന്ദ്രം തുടങ്ങുന്നത്. ഇവിടുത്തെ ആദിമ നിവാസികൾ അല്യൂട്ടുകളും സ്കാൻഡിനേവിയക്കാരുമായിരുന്നു. 1900 കളിൽ സ്വർണ്ണ ഖനനം ഈ മേഖലയിലെ ധനാഗമമാർഗ്ഗമായിരുന്നു. മത്സ്യബന്ധനം ഒരു പ്രധാന വ്യവസായമാണ്.